Vučić: Srbija stub političke stabilnosti na zapadnom Balkanu – mojKontakt portal – Radio Televizija Kontakt\nVučić: Srbija stub političke stabilnosti na zapadnom Balkanu\nVučić je na skupu sa predstavnicima Evropske narodne partije iz 22 države Evrope koji borave u višednevnoj posjeti Beogradu naglasio da su u prvih pet mjeseci ove vlade započete ekonomske mjere kako bi poboljšali lošu ekonomsku situaciju koja je naslijeđena, kao i da je usvojen set reformskih zakona, saopštila je vladina Kancelarija za saradnju sa medijima.\nPremijer je, kako je navedeno, izrazio nadu da će, osim mjera štednje koje su samo mali dio reformskog procesa, uskoro imati nešto više da ponudi narodu u Srbiji.\n“Bićemo prva zemlja u Jugoistočnoj Evropi koja je samostalno počela proces ekonomskih reformi. Ne radimo nešto što će nam na sledećim izborima doneti više glasova, već nešto što će doneti boljitak našoj zemlji. Radimo na tome da stvorimo dobru investicionu klimu i da privučemo što više stranih investicija”, naglasio je Vučić.\nGovoreći o procesu pridruživanja, premijer je istakao da Srbija mora da zasluži status člana i da će zato svoje obaveze ispuniti.\n“Nećemo biti ni najsiromašnija članica EU, niti zemlja u kojoj su pravosuđe i zakoni na najnižem nivou. Siguran sam da ste mogli da primetite pozitivne promene u Srbiji tokom vaše posete. Nije sve idealno, daleko od toga. Nismo najbolji na svetu, ali radimo najbolje što znamo i možemo”, istakao je premijer.\nFetel: Vrijeme je da napustim Red Bul\nKijev: Poginuli borci kod aerodroma


RTV: Železnice da upošljavaju domaće remontere ~ Udruženje Ljubitelja Železnice\nPosted on 13:07 by Karlo Polak\nZRENJANIN - Železnice Srbije žele da uposle u potpunosti domaće remontne zavode, ali je to za sada nemoguće, izjavio je danas generalni direktor Železnica Srbije Dragoljub Simonović.\nOn je prilikom posete zrenjaninskom Šinvozu, koji se bavi remontom vozova, rekao da ta fabrika radi sa 30 odsto kapaciteta, što govori da kriza i dalje traje, i da ta fabrika, kao i drugi remonteri, zavisi od železnice.\nSimonović je istakao da se pokretanjem ciklusa na železnici pokreće privreda u Srbiji, jer kako je naveo, osim proizvodnje u pogonima zrenjaninskog Šinvoza, postoje i mali podizvođači koji radionicu opremaju rezervnim delovima, a to je izuzetno važno za malu zemlju kao što je Srbija.\n"Naši komitenti koji prevoze robu za nas, a nemaju novaca da odmah plate, moći će ubuduće da razgovaraju sa našim ljudima kako da investiraju u vagone, a onda za novac koji su uložili mogu koristiti besplatno vagone za određen period. Tako ćemo dobiti nove vagone i vezati komitente za železnicu", rekao je Simonović.\nOn je ukazao da vidne rezultate, u svakom delu poslovanja, Železnice Srbije očekuju naredne godine.\nSavetnik generalnog direktora Šinvoza Dragan Jevtović naveo je da ta fabrika trenutno upošljava oko 250 radnika i da se najviše radi za potrebe Železnica Srbije, a da je reč o sistemu koji može da odgovori na sve zahteve koje bi pred njega postavile Železnice.\nOn je dodao da se u fabrici radi po programu Vlade Srbije za oživljavanje srpske vagonogradnje, da se prave elektromotorni vozovi, lokomotive, ali se radi i za crnogorske železnice.\n"Šinvoz je fabrika koja je prvi put osvojila remont velikih vučnih elektrolokomotiva i možemo kod Železnica konkurisati za remont velikog i ozbiljnog voznog parka i u tome vidimo jednu od mogućnosti za život ove fabrike", istakao je Jevtović.\nLoš železnički prevoz u Banatu\nSituacija u železničkom prevozu na području Srednjeg Banata je izuzetno loša, a Železnice Srbije su spremne da pomognu lokalnim samoupravama da se to stanje promeni, izjavio je danas generalni direktor Železnica Dragoljub Simonović.\nOn je prilikom posete tom gradu rekao da je devedesetih godina na tom području bilo 16 putničkih vozova , uglavnom šinobusa, a sada ih je samo četiri.\n"Tada smo prevozili preko dva miliona putnika godišnje, a danas samo 73.000. To govori o jako lošoj situaciji u ovom delu Srbije", istakao je Simonović.\nPrema njegovim rečima najveći problem je to što putnik nije siguran hoće li voz uopšte krenuti sa te železničke stanice, a "kamoli da bude redovan".\nKada je prevoz robe u pitanju, Simonović je rekao da jaka privreda u Zrenjaninu zahteva mnogo bolji prevoz, ali da je slaba nosivost pružnih koridora osnovni problem.\n"Ovde je nosivost 16 tona, a potreba je za 22 tone. Naša uloga jeste da od danas ozbiljno razmotrimo mogućnost podizanja tonaže za prevoz robe kao i kvalitet prevoza putnika", kazao je novinarima direktor Železnica Srbije.\nOn je dodao da je generalnim planom razvoja železnica Srbije obuhvaćen i Srednji Banat, a ulaskom vozova iz Rusije, 2015. godine prvi voz koji će biti pokrenut biće na toj relaciji kao simbol da taj region zaslužuje bolje.\nGradonačelnik Zrenjanina Ivan Bošnjak je istakao da je, budući da usluge prevoza koristi veliki broj učenika i studenata, za početak potrebno obezbediti da vozovi kreću na vreme, a kasnije obezbediti i češće polaske.\nPreuzeto sa portala RT Vojvodina.\nCategories: ekologija, ekonomija, gradski prevoz, industrija, infrastruktura, privreda, Šinvoz, Železnice Srbije


Trener Partizana oduševljen, Zvezdin se čudi što najbolja igračica ima 39 godina - Sportske.net\nTrener Partizana oduševljen, Zvezdin se čudi što najbolja igračica ima 39 godina\nTrener košarkašica Partizana Blagoje Ivić rekao je da je večerašnje finale Kupa "Milan Ciga Vasojević" protiv Crvene zvezde bila najbolja utakmica njegove ekipe ove sezone i istakao da je ključ pobede bila agresivna odbrana.\nKošarkašice Zvezde i Partizana za trofej u KupuABA - Izabrana najbolja petorka, najviše partizanovacaMiško najavljuje procvat srpske klupske košarke, imaćemo OSAM jakih klubova?Čović: "Vremena su se značajno promenila, nama treba kvalitet"Operisan košarkaš Partizana, pozdrav navijačima iz bolničke postelje\nKošarkašice Partizana osvojile su trofej u Kupu "Milan Ciga Vasojević", pošto su večeras u finalu u Banji Koviljači pobedile Crvenu zvezdu sa 68:61.\n"Sve je bilo fenomenalno u oba dana... Šest meseci, ono što smo radili do sada, svelo se na ovaj vikend. Devojkama sve česititke, utakmica je bila fantastična. Mi smo pravili serije, pa one, rezultat se stalno menjao. Najbolja utakmica ove sezone", rekao je Ivić, preneo je Košarkaški savez Srbije.\n"Ušli smo s tim malim kompleksom, jer nas je Zvezda prethodna četiri puta dobila. I nije bilo lako, kada vam stalno to visi nad glavom. Verovali smo, dobro smo se pripremili, devojke su bile fokusirane. Ključ je bio da budemo agresivni u odbrani", rekao je Ivić.\nPartizan je do pobede vodila Ivanka Matić sa 30 poena i 16 skokova, koja je izabrana i za najkorisniju igračicu finalne utakmice.\n"Neko mi je rekao da niko nije očekivao da ćemo da pobedimo, ali mi jesmo. Imali smo mnogo poraza od Zvezde ove i prošlih sezona. Sada smo odgovorili na njihovu agresivnost. Trener nam je stalno pričao da moramo da se borimo, da ne mogu da nas prolaze i lako nam daju koševe. Odgovorile smo im jako i osvojile ovaj Kup", rekla je Ivanka Matić.\nTrener Zvezde Dragan Vuković naveo je da su četiri njegove igračice "izašle" iz povreda i da crveno-bele nisu bile spremne ni fizički ni psihički.\n"Nismo dobro reagovali na agresivnu odbranu Partizana, pa i Ivanku Matić, koja je odigrala fenomenalno. Mislim da ovako nije igrala u karijeri. E, sad što je to došlo u 39. godini...\nMožda je za analizu da najbolji igrač u zemlji ima 39 godina. Nismo imali rešenja za nju u oba pravca. Čeka nas fajnal-for ABA lige i plej-of gde ćemo pokušati da ostvarimo naše ciljeve. Teško je igrati iz pozicije favorita, ali ovo nije naše najbolje izdanje. Možemo, pre svega energetski, mnogo bolje", rekao je Vuković.


Udruženje novinara BiH pita RAK: Po kojim kriterijumima je ATV dobio MUX A, a BN nije?! - Leutar.net\n7. septembra 2021. LEUTAR Bosna i Hercegovina, Republika Srpska, Vijesti 0\nUpravni odbor BH novinara javno pita RAK, članove Vijeća i direktora Draška Milinovića da li su osigurali da dva javna emitera – BHRT i RTRS, koji upravljaju digitalnim MUX- om A, dozvole pristup digitalnom paketu i predajnicima svim TV stanicama na ravnopravan i nediskriminatoran način? Bosanskohercegovački regulator javnosti mora odgovoriti kako se moglo desiti da RTRS onemogući BN televiziji priključenje na digitalni MUX A na Kozari, a da taj pristup osigura za ATV?! Jesu li u pitanju profesionalni kriteriji – ako jesu, neka ih javno objave RAK i RTRS, ili je ovdje riječ o ispunjavanju političkih zahtjeva vladajućih struktura u Republici Srpskoj koje odavno vode “rat” protiv BN TV i njihove uredničke politike!?“\n„Upravni odbor BH novinara poziva Regulatornu agenciju za komunikacije Bosne i Hercegovine (RAK) da preispita svoju odluku i dosadašnji tok gašenja 171 analognog predajnika u BiH, koje su javne i komercijalne TV stanice koristile za distribuciju svoga singnala, te širenje informativnih i drugih sadržaja do bosanskohercegovačkih građana“, kaže se u saopštenju Upravnog odbora BH novinara u vezi sa gašenjem analognih TV predajnika u BiH.\n„Upravni odbor BH novinara ne dovodi u pitanje utemeljenost odluke RAK –a da, zbog poštivanja međunarodnih standarda i zahtjeva regulatora iz Hrvatske, zatraži od domaćih televizijskih stanica gašenje analognih predajnika koji ometaju uvođenje 5G mreže u susjednoj državi. Pohvalno je i to što je RAK na vrijeme upoznao sve TV stanice o posljedicama koje mogu nastupiti nakon gašenja analognih predajnika. Istovremeno, nameće se pitanje: koja su alternativna rješenja data TV stanicama kako bi se osiguralo njihovo nesmetano funkcioniranje i rad u interesu javnosti i nakon gašenja analognih predajnika?“, stoji u saopštenju.\n„U tom kontekstu, Upravni odbor BH novinara javno pita RAK, članove Vijeća i direktora Draška Milinovića da li su preduzeli sve mjere da se u proces gašena analognih predajnika ide na objektivan, transparetan i pošten način, koji neće ugroziti medijske slobode i pravo građana na infomisanje? Jesu li osigurali da dva javna emitera – BHRT i RTRS, koji upravljaju digitalnim MUX- om A, dozvole pristup digitalnom paketu i predajnicima svim TV stanicama na ravnopravan i nediskriminatoran način? Bosanskohercegovački regulator javnosti mora odgovoriti kako se moglo desiti da RTRS onemogući BN televiziji priključenje na digitalni MUX A na Kozari, a da taj pristup osigura za ATV?! Jesu li u pitanju profesionalni kriteriji – ako jesu, neka ih javno objave RAK i RTRS, ili je ovdje riječ o ispunjavanju političkih zahtjeva vladajućih struktura u Republici Srpskoj koje odavno vode “rat” protiv BN TV i njihove uredničke politike!?“, ističe se u saopštenju.\n„Za ove svrhe država je izdvojila više od 30 miliona konvertibilnih maraka – nikako se ne bi smjelo desiti da ta sredstva sada budu iskorištena za “gašenje” medija čije uredničke politike nisu po volji vladajućih političkih partija i njihovih lidera“, naglašavaju u UO BiH.\n„Nije bez značaja ni podatak da su evropske države i države okruženja, sa regulatorima na čelu, obavezale javne servise da osiguraju prelazak na digitalno emitiranje i distribuciju signala za sve TV stanice pod jednakim uvjetima i sa javno dostupnim kriterijima. UO BH novinara zahtijeva isti takav pristup i za TV stanice u Bosni i Hercegovini, za šta su direktno odgovorni javani servisi – RTRS i BHRT, kao i Regulatorna agencija za komunikacije, koja snosi najveću odgovornost za objektivnost i apolitčnost dodjele prostora u digitalnim MUX –ovima za bh.elektronske medije“, kaže se u saopštenju UO BH novinara.


Predstavnici Srpske samouprave 18.kvarta iz Budimpešte posetili Sombor - www.025.rs\nwww.025.rs / SOMBOR / Predstavnici Srpske samouprave 18.kvarta iz Budimpešte posetili Sombor\nPredstavnici Srpske samouprave 18.kvarta iz Budimpešte posetili Sombor\nPovodom slave Sveti Trifun, u Riđici je održana manifestacija gde su domaćini bili Udruženje vinogradara i vinara „Riđički vinogradi“. Sa željom da se međunarodna saradnja podigne na viši nivo, Udruženje i MZ Riđica su pozvali u goste predstavnike Srpske samouprave 18.kvarta u Budimpešti.\nGosti su se rado odazvali pozivu, te posetili Sombor na čelu sa predsednikom Borislavom Dimićem. Ovo je ujedno i uzvratna poseta, jer je delegacija Udruženja i MZ Riđica bila pre nekoliko meseci gost Srpske samouprave 18.kvarta u Budimpešti.\nManifestacija je održana na dan slave te je protekla u tradicionalnom duhu i dobrom raspoloženju.\nDan posle, u organizaciji MZ Riđica, gostima iz Budimpešte je omogućeno da posete zgradu Županije u Somboru i uz svesrdnu pomoć Mileta Vojnovića isti su imali priliku da pogledaju čuvenu sliku Bitka kod Sente u sali Skupštine Grada Sombora. Tom prilikom gosti su upoznati i sa istorijom Sombora, a gospodin Vojnović je odgovorio na mnogobrojna pitanja gostiju. Nakon toga su gosti zajedno sa domaćinima obišli znamenitosti centra Grada Sombora, gde su upoznati i sa drugim istorijskim činjenicama bogate istorije Sombora.\nZadovoljni prijemom domaćina, gosti iz Budimpešte su ostali u Riđici tri dana i nakon posete vinarije „Vrt“ Radoslava Tripkovića otišli za Budimpeštu, puni utisaka, sa željom da se saradnja ubuduće nastavi.\nTags: Budimpešta, predstavnici, samouprava, sombor\nDežurna ekipa sektora vodovoda radno i vikendom\nNova led rasveta na raskrsnicama u Odžacima\nPOZORIŠTE U KUĆI: Kako opstati u porodičnoj zajednici!?\nPoznati predstavnici Sombora u takmičenju ,,Srbija u riitmu Evrope’’\nArhiva Select Month March 2021 (116) February 2021 (466) January 2021 (429) December 2020 (430) November 2020 (409) October 2020 (464) September 2020 (432) August 2020 (499) July 2020 (405) June 2020 (403) May 2020 (481) April 2020 (576) March 2020 (804) February 2020 (436) January 2020 (455) December 2019 (598) November 2019 (671) October 2019 (697) September 2019 (671) August 2019 (600) July 2019 (487) June 2019 (336) May 2019 (367) April 2019 (381) March 2019 (302) February 2019 (221) January 2019 (342) December 2018 (380) November 2018 (500) October 2018 (506) September 2018 (375) August 2018 (309) July 2018 (298) June 2018 (340) May 2018 (616) April 2018 (597) March 2018 (604) February 2018 (468) January 2018 (528) December 2017 (606) November 2017 (620) October 2017 (576) September 2017 (469) August 2017 (418) July 2017 (337) June 2017 (270) May 2017 (437) April 2017 (325) March 2017 (439) February 2017 (380) January 2017 (387) December 2016 (369) November 2016 (164)\nCategories Select Category APATIN (2,879) DRUŠTVO (1,360) EKONOMIJA (224) POLITIKA (275) SPORT (938) DEČIJI KUTAK (1,552) GALERIJA (269) INFO SERVIS (44) IT (264) KULA (2,717) DRUŠTVO (1,703) EKONOMIJA (495) POLITKA (369) SPORT (165) NASLOVNA (8,837) ODŽACI (2,664) DRUŠTVO (1,546) EKONOMIJA (222) POLITIKA (343) SPORT (631) Promo (62) SLOBODNO VREME (749) ISTORIJA PAMTI (18) ONE SU PROMENILE SVET (18) SOMBOR (6,202) DRUŠTVO (3,051) EKONOMIJA (889) POLITIKA (674) SPORT (660) SRBIJA (1,604) Svet (196) Video (293) VREMEPLOV (591) ZABAVA (1,849) ZDRAVLJE I LEPOTA (2,384)


Tri osobe i jedan novinar su povređeni, a 12 demonstranata je uhapšeno tokom protesta koji su drugu noć zaredom održani u Skoplju zbog odluke makedonskog predsednika Đorđa Ivanova da abolira...\nKrvava pobuna u meksičkom zatvoru\nFBI prekinuo okupaciju farmera, jedan ubijen u pucnjavi\nU EU se sprema pobuna zbog sankcija Rusiji, a predvodi je Grčka, kojoj će se prodružiti Mađari, Slovaci i Kiprani - navodi "Dejli telegraf".\nGrčka: Godišnjica studentske pobune\nOko 10.000 ljudi učestvovalo je u centru Atine na tradicionalnoj manifestaciji obeležavanja 41 godine od studentske pobune protiv tadašnjih vlasti.\nPobuna u Specijalnoj policiji RS\nBeta, blic.rs, Srna 0 komentara\nHaos u Brazilu: Dvojici zatvorenika odsečene glave, dvojica bačena sa krova\nČetvorica zatvorenika ubijena su tokom pobune u zatvoru u brazilskom gradu Kaskavel, dok pobunjenici drže dva zatvorska čuvara kao taoce.\nPobuna azilanata u "australijskom gulagu"\nMeđu azilantima na ostrvu Manus prošlog izbila je pobuna u kojoj je australijsko osoblje, zajedno sa čuvarima privatne firme, pobeglo iz logora. Pobunjeni azilanti probili su ogradu pritvora, koji...\nMihajlović: Legija, Gumar, Šiptar i Čume zloupotrebili JSO\nBivši ministar unutrašnjih poslova Dušan Mihajlović izjavio je, na suđenju optuženima za pobunu Crvenih beretki, da hapšenje braće Banović i njihovo izručenje Hagu nije pravi razlog za...


Language: Ср(цир) - Eng\nRegionalni projekat: "Centar za upravljanje sušom za Jugoistočnu Evropu DMCSEE (Drought Management Centre for South East Europe)"\nPoslednjih decenija povećao se uticaj suše na privredu svih država u JE (SEE), kao i na životnu sredinu i društvo posmatrano u celini. Nedostatak saradnje između susednih zemalja i nepostojanje zajedničkog pristupa monitoringu, proceni posledica i upravljanju sušom predstavlja značajan problem koji umanjuje efikasnost država Regiona u ublažavanju posledica suše. Tokom 2008. godine, konzorcijum sastavljen od predstavnika nacionalnih hidrometeoroloških službi, naučne zajednice i ministarstava odgovornih za smanjenje uticaja suše u zemljama JE otpočeo je sa pripremom regionalnog projekta.\nProjekat se sprovodi u okviru transnacionalnog programa saradnje u Jugoistočnoj Evropi koji kofinansira Evropska Unija. U realizaciji projekta učestvuje 15 institucija iz devet zemalja Regiona. Vreme realizacije Projekta je od 2009. do 2012. Ukupni budžet projekta iznosi 2,232,447 EUR-a. Deo budžeta Projekta predviđen za učesnike iz Srbije iznosi 210,588 EUR-a od čega 179,000 EUR-a iznosi kontribucija IPA fonda - fonda za predpristupnu pomoć Evropske Unije, a ostalo je kontribucija Institucija koje realizuju projekat.\nU realizaciji projekta iz Srbije učestvuju Republički hidrometeorološki zavod, kao vodeći partner, i Poljoprivredni fakultet Univerziteta u Novom Sadu, Departman za uređenje voda .\nGlavni cilj DMCSEE projekta je poboljšanje pripravnosti na sušu (uspostavljanjem sistema rane najave i pripremom ocene rizika), odnosno smanjenje njenog uticaja, što će se ostvariti kroz nekoliko specifičnih ciljeva. To su:\nUnapređenje monitoringa suše u zemljama JE i uspostavljanje regionalnog sistema za praćenje, analizu suše i kartiranje različitih indeksa suše;\nRazvijanje DMCSEE Internet platforme sa internim delom za komunikaciju između partnera i delom za informisanje javnosti o postignutim rezultatima;\nRazvijanje i usvajanje jedinstvene metodologije za procenu rizika suše, zasnovane na raspoloživim meteorološkim podacima i klimatološkim arhivama. Uticaj suše će biti analiziran na osnovu istorijskih zapisa. Karte rizika od suše biće izrađene za region korišćenjem GIS tehnike;\nOrganizovanjem obuka u cilju jačanja kapaciteta, kao i nacionalnih seminara za korisnike;\nPriprema smernica, preporuka i planova za produžetak institucionalizovane saradnje zemalja JE u ovoj oblasti i nakon 2012. godine.


Iz Brisela poneli najlepše uspomene: Đaci i profesori SSŠ "Miloš Crnjanski", proslavili Kikindu i Srbiju · gradski.online\nIz Brisela poneli najlepše uspomene: Đaci i profesori SSŠ “Miloš Crnjanski”, proslavili Kikindu i Srbiju\nKIKINDA- Srednja stručna škola “Miloš Crnjanski”, kao jedini predstavnik Srbije, sa patnerima iz Italije, Španije i Nemačke, bila je uključena u međunarodni projekat Erasmus plus “ClimART”.\nProjekat koji je od učenika i njihovih profesora podrazumevao da predstave klimatske promene kroz teatar, realizovalo je 36 učenika, od kojih je polovina boravila u Briselu.\nInspirisani onim što su prethodno slušali na časovima o klimatskim promenama, đaci su napravili dramski permormans “Kako pomoći Atlasu”. Opšti cilj ovog projekta jeste razvoj, prenos i primena inovativnih metodologija za učenje o klimatskim promenama kroz umetnost i pozorište:\n-Stekli smo nova iskustva i znanja. Očekujem da nastavimo realizaciju projekata sličnih ovom, jer smo ostavili odličan utisak. Veoma smo se angažovali oko njegove realizacije.\nU Briselu je boravilo 16 učenika i tri profesora. Tokom petodnevnog boravka, oni su na najbolji način predstavili našu školu i grad- saopštio je direktor Milorad Karanović i podsetio da je realizacija projekta Erasmus plus “ClimART” počela neposredno pred početak pandemije koronavirusa. Nadovezala se profesorica Branislava Krstin i dodala je da su, u okviru projekta, pisali udžbenike o inovativnim metodama prenosa naučnih činjenica kroz teatar, odnosno dramski prikaz:\n– U Briselu smo imali trodnevne radionice u pozorištu gde su se učenici upoznali, družili i razmenjivali iskustva. Imali smo priliku da čujemo i reč stručnjaka, nakon čega su svi prikazali performanse koje su osmislili.\nNajveći utisak na nas je ostavio zajednički dramski prikaz u park. Okupio je 82 đaka iz četiri države- priznala je ona i dodala da će sugrađani ovaj performans moći da vide u okviru “Kikindskog leta”.\nPrethodnoOčitali lekciju starijima: Najmlađi ekolozi u Nakovu, ovako čuvaju i brinu o školskoj šumi\nSledećeKomšije zovu Kikinđane na Tiski kej: Reka cveta zbog ljubavi, zaljubite se i vi


Dohodna nejednakost, ekonomski razvoj i proces pristupanja EU: ka boljoj budućnosti za sve - Centar za evropske politike Dohodna nejednakost, ekonomski razvoj i proces pristupanja EU: ka boljoj budućnosti za sve - Centar za evropske politike\nDohodna nejednakost, ekonomski razvoj i proces pristupanja EU: ka boljoj budućnosti za sve\nNejednakost se često smatra socijalnim problemom čak i kada je očigledno više od toga; nejednakost ima ozbiljne ekonomske posledice za šire društvo.\nStoga je krajnje vreme da vlasti u Srbiji prepoznaju akutni problem visoke nejednakosti dohotka i usvoje adekvatne mere kako bi se ovaj problem rešio. Ublažavanje nejednakosti nije lak posao niti brz proces, ali trenutna situacija zahteva hitnu reakciju po ovom pitanju. Veća jednakost može biti od koristi za život građana Srbije, a takođe i za izglede zemlje za članstvo u EU. Zbog toga bi Srbija trebalo da preduzme reforme svog poreskog sistema, tržišta rada i sistema obrazovanja kao deo šireg skupa politika u cilju ukupnog ekonomskog razvoja.\nCEP sižei Unutrašnje tržište i konkurentnost


Premijer Novalić pozvao Vladu KS da se uključi u projekat Prve transverzale, manje riječima, više djelima\nFederalni premijer Fadil Novalić i direktori Javnog preduzeća Ceste Federacije BiH i Direkcije za ceste Kantona Sarajevo Ljubo Pravdić i Selmir Kovač obišli su danas gradilište na poddionici "Rondo Bare - Tunel Kobilja Glava" na Prvoj sarajevskoj transverzali.\nPoddionica “Rondo Bare – Tunel Kobilja Glava” na Prvoj transverzali duga je 1.240 metara i njena izgradnja se finansira sredstvima Federacije BiH. Federacija BiH je za radove na Prvoj transverzali izdvojila ukupno 35 miliona KM i osigurana su iz akumulirane dobiti JP Međunarodni aerodrom Sarajevo i BH Telecoma. Radovi na poddionici "Rondo Bare-Tunel Kobilja Glava" koštaju 12 miliona KM, a ostatak sredstava FBiH je spremna uložiti za radove na Prvoj transverzali čim Kanton Sarajevo i općine omoguće nastavak izgradnje.\nPremijer Novalić je kazao da su poslovi eksproprijacije zemljišta na dijelu pomenute poddionice završeni, a četiri miliona KM bit će osigurane za izgradnju od Avazovog tornja i Željezničke stanice do puta M-18 kod Bara.\nNovalić, Pravdić i Kovač obišli su i gradilište kružnog toka u Vogošći gdje se završetak radova očekuje za desetak dana.\nDirektor Pravdić je istaknuo da su radovi na kružnom toku već trebali biti završeni, ali kašnjenje nije greška izvođača jer je u periodu gradnje bilo 45 kišnih dana, a morala su biti izmještena i dva dalekovoda te se čekalo na saglasnost Elektroprivrede.\nDirektor Kovač je pojasnio da bi poddionica "Rondo Bare-Tunel Kobilja Glava" trebala biti završena do marta 2020. godine, a moguće i ranije. Za oktobar je najavio raspisivanje tendera za izgradnju tunela na ovoj dionici.


Drustvo - datum: 2021-04-07\nInjac na onlajn sastanku FLEŠ\nSaradnja Crne Gore i OEBS-a je na visokom nivou, Crna Gora ostaje snažno posvećena vrijednostima na kojima se temelji OEBS, kazala je ministarka odbrane Olivera Injac. Ona je putem video-linka razgovarala sa v.d. šefice misije OEBS-a u Crnoj Gori Siv-Katrine Leirtroa. Ministarka je izrazila zadovoljstvo uspješnom saradnjom u političko-vojnoj dimenziji, sa fokusom na oblast kontrole naoružanja.\nPerformans u znak sjećanja\nAktivistkinje Centra za mirovno i žensko obrazovanje „Anima” organizovale su juče performans ispod Stuba srama na Trgu od oružja u Kotoru, podsjećajući na 6. april 1945. godine, kada je Sarajevo oslobođeno, ali i na 6. april 1992. godine kada je počeo rat u Bosni i Hercegovini, a ratna dešavanja tokom 1.425 dana odnijela su 14.011 žrtava. Ubijeno je 1.601 dijete, ranjeno više od 50.000 građana, dok je više od 480.000 projektila ispaljeno na grad.


Onlajn poslovni susreti firmi iz sektora građevinarstva - Gradjevinarstvo.rs\nOnlajn poslovni susreti firmi iz sektora građevinskog materijala i građevinskih mašina pod nazivom "Izgradnja 2021" biće održani 23. i 24. februara. Učešće je besplatno i očekuju se kompanije iz Srbije, Turske, Bugarske, Rumunije i Mađarske. Ovaj događaj organizuje Privredna komora Srbije u saradnji sa Privrednom komorom Ankare, u okviru Evropske mreže preduzetništva (EEN).\nCilj ovih sastanaka je uspostavljanje saradnje u vidu poslovnih i tehnoloških partnerstva. Poziv za učestvovanje je otvoren za sve zainteresovane firme, i to kako za velike kompanije, tako i za mala i srednja preduzeća, javne institucije, udruženja, klastere i investitore.\nOrganizovanje sastanaka će biti u okviru dva sektora i to:\nSektor građevinski materijal koji će uključivati: građevinske hemikalije (malteri za gotove mešavine, HVAC za komercijalne zgrade, građevinski izolacioni materijal), dobavljačie armatura, podne obloge (keramičke pločice, mozaici, drveni podovi), cement, opeku, beton, mermer, prirodno i ukrasno kamenje, električne sisteme i opremu za zgrade, čelične konstrukcije, betonsku oplatu, gips i gips karton, boje i lakove.\nSektor građevinske mašine koji će obuhvatiti: betonske pumpe, miksere za kamione, kipere, mašine za mlazni beton, mašine za savijanje armatura, mašine za sečenje armatura, kombinovane mašine za armaturu, mašine za ispravljanje armatura, kranove, dizalice, drobilice za kamen i sita, mešalice za beton, mašine za betonski finišer, liftovi i pokretne stepenice, rovokopače – utovarivače, mašine za izgradnju puteva, mašine za tuneliranje, proizvođače asfaltnih postrojenja.\nRegistrovanje za ovaj B2B onlajn poslovni događaj biće otvoreno do 22. februara 2021. putem platforme kojoj se može pristupiti klikom ovde.


Skoro potpuno vakcinisana zemlja ponovo uvodi ograničenja koja bi mogla trajati i do 15 godina?\nUprkos tome što je ogromna većina odrasle populacije Islanda vakcinisana, glavni epidemiolog Torolfur Gudnason izjavio je da ne može isključiti da bi nedavno ponovo uvedena ograničenja zbog kovida 19 mogla trajati i do 15 godina.\n„To se može dogoditi, niko ne zna šta budućnost nosi. To smo sve vreme govorili, da u ovome nema predvidljivosti“, rekao je on za list „Morgunbladid“.\nTorolfur Gudnason je naglasio da epidemija kovida 19 neće prestati u ovoj zemlji sve dok ne prestane u celom svetu.\nOn je takođe priznao da je zaštita vakcine protiv infekcije niža, tvrdeći da je odbrana od teških bolesti i dalje procenjena na 90 odsto.\nIslandske vlasti su 26. juna odlučile da uklone sva ograničenja što je navelo medije širom sveta da ga proglase zemljom koja je pobedila korona virus. U to vreme nijedan slučaj kovida 19 nije registrovan nekoliko nedelja, a od decembra prošle godine nije bilo smrtnih slučajeva. U isto vreme, velika većina odrasle populacije Islanda je vakcinisana, a udeo vakcinisanih starijih od 50 godina bio je blizu sto odsto.\nMeđutim, Island je od tada zadesio brzi porast obolelih od delta soja, sa velikim procentom novih infekcija među potpuno vakcinisanim. Ove nedelje je širenje zaraze dostiglo najviši nivo do sada, sa 131 slučajem dnevno.\n*Glavni epidemiolog Islanda Torolfur Gudnason\nNovi talas infekcija primorao je islandske vlasti da ponovo uvedu ograničenja, poput upotrebe maski u zatvorenom prostoru.\nEvropski centar za prevenciju i kontrolu bolesti (ECDC) označio je Island kao „narandžast“ u svom najnovijem izveštaju o globalnoj epidemiološkoj situaciji. „Morgunbladid“ je ranije ove nedelje izvestio da bi Island mogao da se klasifikuje kao „crveni“ u svetlu nedavnog povećanja stope obolevanja od kovida 19, koja je ove nedelje prešla 200 obolelih na 100.000 ljudi.\nDo sada je na Islandu, zemlji od oko 330.000 stanovnika, zabeleženo 7.676 slučajeva zaraze i 30 preminulih.


Prebacivala novac sa računa škole na svoj i suprugov račun - JUGPRESS\nPrebacivala novac sa računa škole na svoj i suprugov račun\nPripadnici Ministarstva unutrašnjih poslova, Odeljenja za borbu protiv korupcije, u saradnji sa Posebnim odeljenjem za borbu protiv korupcije Višeg javnog tužilaštva u Nišu, uhapsili su Z.M. (1964) zbog postojanja osnova sumnje da je izvršila krivično delo zloupotreba službenog položaja i B.M. (1962) zbog postojanja osnova sumnje da je izvršio krivično delo zloupotreba službenog položaja u pomaganju.\nUhapšena Z.M., inače zaposlena u Mlekarskoj školi „Dr Obren Pejić“ u Pirotu, sumnjiči se da je u periodu od 2010. do jula 2019. godine u više navrata neosnovano prebacila sa računa škole na svoj račun i račun svog supruga B.M. novac u ukupnom iznosu od 4.885.898 dinara, saopštila je policija.\nOna je, kako se sumnja, sačinjavala naloge za prenos u kojima je navodila imena različitih dobavljača za mleko, svoj i tekući račun B.M., a potom iste zajedno sa ostalim nalozima za prenos dostavljala na potpisivanje i overu, nakon čega ih je predavala na realizaciju u poslovnim bankama.


Jun 25, 2019 12:57\nIzmeđu pet i deset milijardi evra - toliko bi trebalo da bude vredan novi investicioni ciklus u zemlji, čije je pokretanje predsednik Srbije najavio pre kraja godine. Trebalo bi da bude završen za četiri ili pet godina, a bazirao bi se na kapitalnim infrastrukturnim projektima. Predsednik Privredne komore Srbije Marko Čadež kaže da tamo gde je razvijena infrastruktura, da tamo dolaze i investitori.\nU Srbiji, kaže, radi oko 15.000 građevinskih kompanija, što je važno za velike infrastrukturne projekte. "Radiće i domaće i strane firme zajedno. TENT Obrenovac radili su 'Hitači' i 'Jedinstvo' iz Užica. Skoro 100 kompanija radilo je deonicu Preljina na auto-putu. Tu je još stotine domaćih kompanija, koje prave materijal", naveo je Čadež.


Poznati lanac hotela iz Tajvana otvorio prvi ''i Hotel'' za gejmere - RUR Esports\nHome - VESTI - Poznati lanac hotela iz Tajvana otvorio prvi ”i Hotel” za gejmere\nSa obzirom da Esports postaje sve veći i veći svakog dana, i mnogo svetske kompanije počinju da ulažu u esports, nije čudno da je neko otvorio baš ovakvko mesto. Lanac Hotela 168inn je otvorio svoj prvi ”i Hotel”, koji je dizajniran sa ciljem da privuče publiku zainterosvanu za gejming.\nKada uđete prva stvar koja se vidi je 12 LAN povezanih računara, koji su otvoreni tokom celog dana za igrače da isprobaju. Što se tiče specifikacija, nemate razlgoa za brigu, pošto mogu da pokrenu sve najnovije naslove bez problema.\nSobe su takođe dizajnirane za ljude koji su zaintersovani za gejming. U regularnim sobama sa 2 kreveta mogu da se nađu 2 računara i veliki TV ispred kreveta, sa kojeg možete da gledate šta želite. Što se tiče buke, nema razloga za brigu, pošto su svi zidovi i vrata odlično izolovani. Pored običnih soba takođe postoje takozvane ”capsule rooms”, koje su kreirane za više ljudi koji će umesto običnih kreveta imati priliku da spavaju u kapsulama. One su takođe zvučno izolovane, pa ukoliko neko od vaših saigrača ima želju da trenira glasne žice, nećete imati problema.\nIako ovakva destinacija nije baš idealna za odmor, mnogo profesionalni timovi su ovo koristili kao prostor za bootcamp, a vrlo je moguće da če se ovakav tip hotela uskoro još negde pojaviti.\nFortnite: Battle Royale – izazovi za treću nedelju\nEkipa Tajvana diskvalifikovana sa Hearthstone Global Games zbog…


Varvarin: Pronalaženje načina za funkcionisanje JP Direkcija za urbanizam i izgradnju u narednom periodu | RTK\nVarvarin: Pronalaženje načina za funkcionisanje JP Direkcija za urbanizam i izgradnju u narednom periodu\nObjavljeno: nedelja, 27. novembar 2016.\nU Varvarinu su tokom novembra održane dve sednice Skupštine.\nNa sedmoj sednici Skupštine opštine Varvarin, odbornici su razmatrali šest tačaka. Najvažnija je, istako je predsednik Dragoljub Stanojević je pronalaženje načina za funkcionisanje JP „Direkcija za urbanizam i izgradnju“ u narednom periodu.\nNa predlog Opštinskog veća doneta je odluka i o opštinskoj Upravi koja, navodi Stanojević, dobija četiri radnika iz Direkcije.\nPočetkom novembra održana je i šesta sednica Skupštine opštine Varvarin na kojoj su odbornici, između ostalog razmatrali predlog rešenja o razrešenju i imenovanju opštinske izborne komisije u stalnom sastavu, a doneta je odluka i o mesnim zajednicama. Ramatran je i nacrt Odluke o periodičnom obračunu budzeta opštine Varvarin.\nPrethodno : Intenzivirano uređenje Saborne crkve Svetog Đorđa u Kruševcu\nSledeće : U spoljnotrgovinskoj robnoj razmeni Rasinskog okruga suficit od blizu 14 miliona dolara


Haos u Vašingtonu: Trampu preti impičment , Rusi sve nervozniji zbog predsednika tajkuna | vesti-info.rs\nHomeSVETHaos u Vašingtonu: Trampu preti impičment , Rusi sve nervozniji zbog predsednika tajkuna\nHaos u Vašingtonu: Trampu preti impičment , Rusi sve nervozniji zbog predsednika tajkuna\n20. maja 2017. SVET\nNjujork — U Kremlju su sve nezadovoljniji jer je Rusija u centru političke bure u SAD, koja preti da smeni Donalda Trampa i koja ga sprečava da pravi dogovore s Moskvom.\n„Dok Vašington bruji o mogućem ‘impičmentu’ pošto je specijalni savetnik imenovan da istraži navodne veze Trampovog izbornog štaba i Rusije, zvaničnici u Moskvi su zabrinuti da će taj tajkun koji je postao političar biti toliko obuzet političkom krizom kod kuće da neće imati šansu da napravi normalan radni odnos s ruskim predsednikom Vladimirom Putinom“, piše „Blumberg“.\nNeimenovani zvaničnik Kremlja kaže da izgleda da je američka opsesija Rusijom „otela“ Trampovo predsedavanje SAD.\nČetiri meseca posle izborne pobede, koja je euforično dočekana u Moskvi, „njegova sudbina izgleda sve nesigurnija“ političarima u Kremlju, izjavile su druge dve osobe upoznate sa situacijom, koje nisu želele da im se objave imena.\n„Nada se polako gasi“, izjavio je Fjodor Lukjanov, koji je na čelu Saveta za spoljnu i odbrambenu politiku, savetodavnog tela Kremlja.\nPo njegovoj oceni, biće „potpuno nemoguće“ napraviti bilo kakav dogovor ako Tramp bude opozvan i ako ga zameni potpredsednik SAD Majk Pens, koji je „veoma konzervativan i prilično agresivan“ prema Rusiji.\nPutin, koji se prvo šalio na račun „političke šizofrenije“ u Vašingtonu, kasnije je rekao da su ih događaji u SAD isprava zasmejavali, ali da „danas nisu samo tužni, nego su i zabrinuti“.\nKortunov je rekao da se strah od „impičmenta“ – opoziva Trampa – povećava i da u Moskvi ima ljudi koji tu mogućnost shvataju ozbiljno.\n„Rat protiv njega će se nastaviti do poslednjeg metka“, rekao je Morozov.


Netanjahu: Napad u Nemačkoj odraz rastućeg antisemitizma u Evropi - Izazov\nNovi magazin 9. oktobra 2019. 21:24\n„Teroristički napad na zajednicu u Haleu, u Nemačkoj, na Jom Kipur, najsvetiji dan za naš narod je još jedan odraz rastućeg antisemitizma u Evropi“, saopštio je premijer Izraela Benjamin Netanjahu dok je još uvek trajalo obeležavanje tog dana u Nemačkoj, prenose izraelski mediji.\nU saopštenju se dodaje da Netanjahu „šalje izraze saučešća porodicama žrtvama u ime naroda Izraela“ i da želi „brz oporavak ranjenima“ uz poziv „nemačkim vlastima da nastave da deluju odlučno protiv fenomena antisemitizma“.\nPredsednik Izraela Ruven Rivlin je takođe osudio „užasna antisemitska ubistva u Nemačkoj počinjena tokom najsvetijeg i najvaženijeg dana u godini za sve Jevreje u svetu“.\n„Nastavićemo kampanju obrazovanja i sećanja u borbi protiv antisemitizma, koji uvek iznova diže glavu u Evropi i širom sveta, zasnovanu na razumevanju da to nije samo problem Jevreja već preti da nas sve uništi“, rekao je Rivlin.\nMinistarstvo spoljnih poslova u Jerusalimu je objavilo saopštenje u kojem je izrazilo šok zbog napada, navodeći da nastavlja da „prati razvoj događaja sa zabrinutošću“.\nI ministar spoljnih poslova Izrael Kac je na Tviteru objavio da je duboko šokiran zbog napada „koji podseća na mračne periode jevrejske istorije“, apelujući na Berlin da učini više u borbi protiv mržnje prema Jevrejima.\nAmbasada SAD u Berlinu je takođe na Tviteru osudila napad, navodeći da je to napad „na sve nas i da ; oni koji su ga izveli moraju biti pozvani na odgovornost“.


Francuska Archives - CCF.org.rs\nKada letite u Pariz, verovatno ćete proći kroz poznati aerodrom Šarl de Gol. Posebno iz razloga što postoje jeftine avio karte iz Beograda ka ovoj destinaciji i upravo ka ovom aerodromu. Znate li ko je uopšte bio Šarl de Gol i čime je zaslužio da drugi najveći aerodrom u Evropi nosi njegovo ime? Šarl Andre…\nIstorija evropske umetnosti ne bi bila ono što danas jeste bez francuskog slikarstva. Gotovo svaki pravac je mogao da ponudi značajna imena, ali najveći odjek su imala impresionistička dela devetnaestog veka. Impresionizam je nastao kao reakcija na realizam uvodeći u slikarstvo prelivanje boja, pejzaže, svetlost i reke. Ovaj pokret je “izveo” francusko slikarstvo iz mračnih…\nU prvom arondismanu, na obali Sene u Parizu nalazi se možda i najpoznatiji muzej na svetu. Muzej izlaže preko 35 000 predmeta koji datiraju od praistorije pa sve do XIX veka. Na površini od 60 600 m2 se izlaže stalna postavka. Muzej Luvr se nalazi u istoimenoj palati čija je gradnja začeta izgradnjom tvrđave u…\nŽene iz Francuske izgradile su sebi nenadmašnu reputaciju u svetu mode i stila. One su neobjašnjivo privlačne, elegantne i ženstvene, a deluje kao da im ta uloga tako prirodno leži i da svoj izgled postižu uz minimalan trud. Zemlja romantike, vina i sira može da se pohvali snažnim ženama koje su obeležile njenu modnu istoriju,…\nStudentska putovanja: 3 grada u Francuskoj koje morate da posetite\nPrema mnogim objavljenim popisima, Francuska se uvek nađe pri vrhu kao zemlja za najbolja studentska putovanja. Osim što nudi idealna mesta za studiranje u Francuskoj, možete da dobijete najbolje znanje za uložen novac, ona može da ponudi i najlepša mesta za putovanja za mlade. Iako možda možete da pomislite kako je Francuska skupa, to nije…


Koštunica: Odmah poništiti SSP - B92.net\nKoštunica: Odmah poništiti SSP\nBeograd, Èaèak -- Predsednik DSS Vojislav Koštunica izjavio na završnom mitingu da æe koalicija DSS-NS posle pobede na izborima odmah poništiti SSP, jer nikada neæe izdati Srbiju i Kosovo.\nIzvor: B92, Beta èetvrtak, 8.05.2008. | 17:41 -> 21:08\nKoštunica je na završnom mitingu koalicije na Trgu Republike u Beogradu pred nekoliko hiljada pristalica istakao da æe prvi posao nove vlade i skupštine biti poništavanje sporazuma sa EU jer je to "Solanin sporazum" i pokušaj da se Srbiji otme Kosovo.\nPrema njegovim reèima, 11. maja se održavaju veoma važni izbori na kojima Srbija treba da dobije državotvornu i nacionalno odgovornu vladu koja æe ostvariti èetiri veoma važna cilja - oèuvanje Kosova u sastavu Srbije, ulazak u EU, ali samo sa Kosovom, razvoj Srbije i nastavak borbe protiv kriminala i korupcije.\n"Uèiniæemo sve da Srbija bude još snažnija, da bi svi živeli bolje, mirno i prosperitetno", istakao je lider DSS-a, dodajuæi da se bez Kosova ne može živeti.\n"Ako izgubimo Srbiju i Kosovo, mi možemo kao èerga u EU, a mi nismo èerga, mi smo ponosna, stara država i ponosan i snažan narod", naglasio je on, ponavljajuæi da æe Srbija u EU uæi cela - "u svoj svojoj lepoti, sjaju i dostojanstvu".\nNikada nijedan narod nije pristao da se odrekne svoje teritorije, što se traži danas od Srbije, kazao je Koštunica i dodao da je "laž" kada se kaže da æe tako biti dobro za Srbiju.\nOn je dodao da Srbija poštuje sve zakone i da ne dopušta da se krši Povelja UN i naveo da nikada neæe pristati na ponižavajuæe potpise.\n"U ovom trenutku uz Srbiju je, pored Rusije, još 150 zemalja. To potvrðuje da je Srbija na strani gde je pravo pravda i istina", poruèio je Koštunica.\nKosaèov na mitingu\nNa mitingu je govorio i Konstantin Kosaèov, funkcioner u Rusiji vladajuæe stranke Jedinstvena Rusija, koji je je i predsednik spoljnopolitièkog odbora Dume.\n"Danas smo zajedno sa srpskim narodom, u teško vreme kada pokušavaju da oduzmu Srbiji Kosovo. Zajedno smo i to da ne nameæemo Srbiji neki izbor, nego smo zajedno da pružimo Srbiji šansu da napravi svoj izbor", kazao je Kosaèov, èiji je govor povremeno prekidan skandiranjem "Rusija".\nOn je naveo da je u Srbiju došao da bi podržao DSS u ime Jedinstvene Rusije i da prenese pozdrav lidera partije i ruskog premijera Vladimira Putina srpskom narodu.\nKosaèov je podsetio da se sutra obeležava Dan pobede nad fašizmom i da su se Srbija i Rusija zajedno borile u Drugom svetskom ratu protiv fašista.\nDodao je da su i danas, kao i za vreme Drugog svetskog rata, narodi Rusije i Srbije ponovo zajedno i da Rusi u potpunosti podržavaju borbu Srbije za Kosovo.\nNa mitingu je proèitana poruka ruskog premijera Putina, koju je ovaj uputio lideru DSS-a i premijeru Vojislavu Koštunici pre nekoliko dana, dok je bio na funkciji predsednika Rusije.\nIliæ: Koštunica protiv kukolja\nPredsednik Nove Srbije Velimir Iliæ pozvao je graðane Srbije da glasaju jer je, kako je rekao, došlo vreme da se odvoji žito od kukolja.\nOn kaže da u Srbiji ljudi i dalje preživljavaju i da je potrebna ekonomski jaka država kako bi penzionerima, vojnicima ili srpskim seljacima bilo bolje. Iliæ je uveren da je Vojislav Koštunica pravi èovek koji æe udružiti sve nacionalne snage i zemlju vratiti na pravi put.\n"Vreme je da se odvoji žito od kukolja, da onima koji ne misle dobro kažemo ‘zbogom’, patriotske nacionalne snage da se organizuju i povedu na pravi put pravoslavlja i svetog Save, gde smo veæ bili", rekao je Iliæ, gostujuæi na èaèanskoj televiziji Galaksija.\nLider Nove Srbije je ponovio i da je Boris Tadiæ potpisujuæi sporazum sa Evropskom unijom prekršio Ustav i izdao narod.\nJoèiæ dao intervju Novostima\nMinistar policije i funkcioner DSS-a Dragan Joèiæ, u intervjuu za Veèernje novosti, prvom posle saobraæajne nesreæe u kojoj je teško povreðen, rekao je da Srbija mora da dobije državotvornu i nacionalnu vladu, zasnovanu na politici jasne odbrane Kosova i ulaska samo celovite Srbije u Evropsku uniju.\nJoèiæ je rekao da nova vlada mora da poništi "Tadiæev i Ðeliæev potpis na nezavisnost Kosova" i odobri izgradnju autoputa Horgoš-Požega i ruskog gasovoda.\nOn je nazvao "priprostom propagandom" optužbe DS-a i G17 plus da je DSS spreman da sa radikalima vrati zemlju u izolaciju i sukobe.\n"Izolacije treba da se boje samo ljudi koji su kršili zakon i podkradali državu i narod. Kao i do sada, njih æemo izolovati onako kako nalaže zakon", rekao je Joèiæ.\nUpitan kako se oporavlja od posledica saobraæajne nesreæe, Joèiæ je rekao da ceni svu pomoæ koja mu je pružena u Cirihu, ali da je jedva èekao da se vrati u Srbiju.


Proradio inat ratara - Glas Podrinja\nSETVA U ŠABAČKOM KRAJU\nRatari sa kojima smo razgovarali dele optimizam da će ovog proleća u vreme vanrednog stanja zasejati sve planirane površine. Bez obzira na razne probleme koji ih prate, najviše zbog delovanja korona virusa i propisanih mera Vlade Srbije. Poslove oko setve počeli su pre optimalnog roka, te se završetak očekuje na vreme.\n- Primetio sam da je kod ljudi proradio inat i sasvim sam siguran da njive neće ostati u parlogu. Ljudi su se po njima prosto “razmileli”. Jedni pripremaju, drugi seju, a ima dosta i onih koji sprovode mere zaštite useva od štetočina i korova. Ni voćari ne stoje “skrštenih ruku”, a dosta su na njivama, vidim aktivni i povrtari, kaže ugledni domaćin Živorad Martinović iz Bogatića.\n- Manje-više ratari poštuju savet stručnjaka da ne seju dok se zemljište ne “ugreje” do potrebne mere ( desetak stepeni). Problem svima predstavlja suša. Jako je izražena, posebno u površinskom sloju zemljišta, gde je vlaga i najpotrebnija. Verujem da će se situacija i u ovom pogledu popraviti, a što se tiče dostupnosti neophodnog repromaterijala, tu nema problema, kaže iskusni agronom, Mladen Ignjatović iz Klenja.\n- Zapamtićemo ovu setvu po specifičnim okolnostima u kojima se odvijala. Uveren sam da to neće ostaviti posledice na njen kvalitet i sveobuhvatnost. Nema sumnje da će kukuruz dominirati u ovom kraju. Tako je bilo i ranije. O profitabilnosti se u ovom trenutku teško može govoriti, kaže Dragorad Misojčić-Lukarić iz Ševarica.


Zvaničnici Srpske izrazili saučešće povodom smrti akademika Zukovića\n19/10/2019 | 21:01 ⇒ 22:16 | Autor: SRNA\nPredsjednica Republike Srpske Željka Cvijanović, te premijer Vlade Radovan Višković uputili su telegrame saučešća porodici preminulog senatora i akademika Ljubomira Zukovića čija je smrt, kako su naveli, nenadoknadiv gubitak za cjelokupnu akademsku zajednicu i srpski narod u cjelini.\nCvijanovićeva je navela da je iskreno ožalošćena tužnom viješću o smrti Zukovića, potpredsjednika Akademije nauka i umjetnosti Republike Srpske i člana Asocijacije Stvaraoci Republike Srpske, saopšteno je iz kabineta predsjednika Republike.\n- Odlazak istaknutog akademika Ljubomira Zukovića nenadokadiv je gubitak, ne samo za njegovu porodicu, nego i za cjelokupnu akademsku zajednicu i srpski narod u cjelini. U ime građana Republike Srpske i u svoje ime, upućujem vam izraze najdubljeg saučešća - navedeno je u telegramu Cvijanovićeve.\nPredsjednik Vlade Republike Srpske Radovan Višković uputio je telegram saučešća porodici preminulog akademika Ljubomira Zukovića i istakao da će njegovo naučno i književno đelo ostati vrijedna zaostavština srpskom narodu.\n- Odlazak uvaženog akademika Zukovića nenadoknadiv gubitak za porodicu i prijatlje, akademsku zajednicu i cijelu Republiku Srpsku - navodi se u telegramu.\nPredsjednik Vlade Republike Srpske ističe da je sa velikom tugom i žalošću primio vijest o smrti Zukovića, saopšteno je iz Biroa Vlade Republike Srpske za odnose sa javnošću.\n- Iskreno saosjećajući u bolu koji vas je zadesio, u ime Vlade Republike Srpske i svoje ime, upućujem vam izraze najdubljeg saučešća - navodi se u telegramu Viškovića.\nČlan Asocijacije "Stvaraoci Republike Srpske" akademik Ljubimir Zuković preminuo je danas u Novom Sadu u 83. godini.


DSS: Gradjani Srbije od Prištine saznaju šta piše u Briselskom sporazumu\nBeta 19. januara 2017. 12:10\nDemokratska stranka Srbije (DSS) saopštila je danas da akcija kosovskih jedinica Rosu na severu Kosova i zvanična saopštenja Kfora i NATO govore da ne postoji sporazum kojim se ograničava delovanje kosovskih bezbednosnih snaga na severu Kosova i Metohije i da gradjani Srbije od Prištine saznaju šta piše u Briselskom sporazumu.\n„Još jednom je potvrdjena tragična činjenica da gradjani Srbije od predstavnika medjunarodne zajednice i prištinskih vlasti saznaju istinu o tome šta je u Briselu dogovoreno o sudbini države i Srba na Kosovu i Metohiji“, navodi se u saopštenju.\nDSS je naveo i da zabrinjava tvrdnja predsednika Vlade Aleksandra Vučića da su mnogi usmeni sporazumi postignuti u Briselu.\n„Njome se otvara ozbiljno pitanje o kakvim se to tajnim usmenim sporazumima radi, šta je njihova sadržina, na osnovu kojih ustavnih i zakonskih ovlašćenja se sklapaju i naravno, o odgovornosti onih koji u tome učestvuju“, navodi se u saopštenju.\nU saopštenju se navodi da je prvi put, 12. maja 2013, odmah po potpisivanju Briselskog sporazuma rečeno da postoje pisane garancije da Rosu ne mogu da pristupe severu Kosova, a da je zatim, to ponovljeno i kada su te specijalne jedinice obezbedjivale prugu i kada je, kako navodi DSS, „prekinut put ‘specijalnog’ voza za Kosovsku Mitrovicu“.\n„Tek posle zvaničnog demantija Kfora i NATO, (Vučić) potvrdio je da pisani sporazum i garancije ne postoje, pominjući usmeni dogovor“, navodi se u saopštenju.\nZvaničnici NATO u Briselu juče su agenciji Beta rekli da „Briselski sporazum iz 2013. godine, na koji se poziva Srbija, ne obuhvata policijske snage“ Kosova i da „kosovske vlasti ne moraju od Kfora da traže odobrenje za upućivanje svojih policijskih snaga širom Kosova“.\nOni su to rekli povodom tvrdnji da je pisanim aktom kao delom Briselskog sporazuma predvidjeno da kosovske vlasti moraju da traže saglasnost od Kfora za slanje policijskih a ne samo bezbednosnih snaga na sever Kosova.


Asfaltiran put u Donjoj Stražavi - Top Novosti\nNaslovna Prokuplje Asfaltiran put u Donjoj Stražavi\nAsfaltiran put u Donjoj Stražavi\nAsfaltiranje dela puta u dužini od 400 metara, u selu Donja Stražava, završeno je, a za ove namene, iz gradskog budžeta, izdvojeno je blizu tri miliona dinara sa PDV-om.\nКako kaže Milan Aranđelović, načelnik Topličkog upravnog okruga, radi se o još jednoj investiciji kojom se utiče na poboljšanje uslova života građana na seoskom području.\n– Nastavlja se investiciono ulaganje u infrastrukturu kako u gradskoj tako i u seoskim sredinama, a sa novim asfaltiranjem gradskih i prigradskih ulica, trudimo se da svim našim građanima obezbedimo što bolje uslove za život i rad, naglasio je Aranđelović.\nOn je istakao da je Donja Stražava, sa oko 500 stanovnika, selo u kome živi mnogo omladine i školske dece kojoj će ovaj asfalt mnogo značiti.\n– Trudimo se da svim našim građanima u selu i prigradskim naseljima obezbedimo jednako dobre uslove kakve imaju stanovnici u gradu i na taj način pokazujemo da ne brinemo samo za najstarije naše sugrađane, već i za školsku decu i omladinu koja će, nakon završetka školovanja, nadamo se, jednoga dana odlučiti da ostane da živi u svom rodnom mestu, naglasio je načelnik Aranđelović.\nZavršetku radova, prisustvovao je veliki broj žitelja ovog sela, koji su izrazili zadovoljstvo što je u njihovom mestu asfaltirana još jedna deonica puta.


Ministarka za Evropu i spoljne poslove Albanije, Olta Džaka, učestvovala je na forumu u Antaliji na temu „Komšije gledaju zajedno: budućnost Evrope“. Sastanku su prisustvovali panelisti evroparlamentarac Sergej Lagodisnki, predstavnik EU za dijalog Kosovo i Srbija, Miroslav Lajčak i bivši rumunski premijer Victor Ponta.\nTokom izlaganja, Džaka je naglasila da Evropska unija mora i dalje ostati posvećena regionu kroz konkretne akcije, ispunjavajući svoja obećanja.\n„Politika proširenja zasniva se na gvozdenom principu procene zasluga svake zemlje. Takođe zahteva predvidljivost procesa, kroz koji bi svako postizanje standarda ili kriterijuma trebalo da dovede do sledećeg koraka na putu ka EU. Takav proces, verodostojan i opipljiv, nezamenljiva je podrška teškim reformama koje sprovodimo“, rekla je ministarka tokom svog govora.\nLajčak i Lagodinski naglasili su da ne bi trebalo više odlagati otvaranje pregovora između Albanije i Severne Makedonije.\nTri dana zaredom u Turskoj su održani Samit i Ministarski proces saradnje Jugoistočne Evrope, kao i prvi diplomatski forum u Antaliji, kome su prisustvovali šefovi država i vlada iz preko 30 zemalja, gde je Albaniju predstavljala delegacija koju je predvodila ministarka za Evropu i spoljne poslove Olta Džaka. / ibna


"BOMBAŠ" ZA NEVERICU Beranac sam sebi postavio bombu pa zvao policiju | Happy BSC portal\nBeranac M. A. (31) uhapšen je nakon što je, kako se sumnja, postavio eksploziv ispod svog automobila, pa zatim pozvao policiju i tvrdio da mu je podmetnut paket ispod vozila.\nUtvrđeno je da se radi o eksplozivu bez detonatorske kapisle, koji je bio pričvršćen magnetom za donji deo vozila. Istraga je ukazala na sumnju da je M.A. fingirao ovo krivično delo, odnosno da je sam postavio eksploziv ispod svog vozila.\n- Tužilac je naložio da se M.A. liši slobode zbog sumnje da je izvršio krivično delo nedozvoljeno držanje oružja i eksplozivnih materija i krivično delo lažno prijavljivanje - saopšteno je iz policije.\nEksploziv je skinut sa automobila i upućen je na veštaćenje u Forenzički centar.


Dani evropske baštine za decu - LookerWeekly.com magazin\nU okviru manifestacije “Dani evropske baštine“, Javno preduzeće „Beogradska tvrđava“ u subotu, 27. septembra realizovaće posebne programe za najmlađe posetioce Beogradske tvrđave i parka Kalemegdan.\nRadionica „Pozorište realnost“\nZa najmlađe posetioce, Javno preduzeće „Beogradska tvrđava“ i Centar za pozorišna istraživanja APS ART, pripremili su radionice zasnovane na principima „primenjenog teatra“, kroz koje deca uvežbavaju odgovore na realne životne situacije i, kroz grupni rad, pronalaziti najbolja rešenja. Prethodne dve radionice realizovane izazvale su veliku pažnju posetilaca, naročito dece od 8 do 12 godina. Iako su za subotu 27. septembar radionice bile predviđene za decu uzrasta od 12 do 16 godina, zbog velikog interesovanja učešće mogu uzeti i deca od 8 do 12 godina.\nMesto realizacije: Muzički paviljon, od 11 do 13 časova.\n„Mobilni planetarijum i zvezdano nebo“\nU subotu, 27 septembra od 11.00 časova, najmlađe očekuje program „Mobilni planetarijum i zvezdano nebo“. Program realizuje koji JP „Beogradska tvrđava“ u saradnji sa Astronomskim društvom „Ruđer Bošković“.\nProgram je planirano da bude realizovan u Kuli Nebojš, ali će zbog loših vremenskih uslova biti realizovan u Planetarijumu na Donjem gradu. Prva projekcija biće realizovana od 11 do 12 časova, a druga od 12 do 13 časova.\nPrezentacija opančarskog zanata\nU subotu, 27. septembra od 11.00 do 13.00 časova, u radionici starih zanata u Stambol kapiji biće realizovana radionica pletenja opanaka, koju će voditi opančar Dejan Milosavljević.\nSvi posetioci Beogradske tvrđave, naročito oni najmlađi, moći će da se oprobaju u ovom zanatu i uživaju u prezentaciji kulturnog i nematerijalnog nasleđa srpskog naroda.\nFestival ulične umetnosti “rEKOnstrukcija”


sdcafe | Da li će kvote EU ugroziti smederevsku Železaru? Da li će kvote EU ugroziti smederevsku Železaru?\n"Biće sve u redu sa Železarom Smederevo", izjavila je predsednica Vlade Srbije, Ana Brnabić. Ona je na pitanje Radija Slobodna Evropa (RSE) u vezi sa izvozom srpskog čelika u zemlje Evropske unije (EU) navela da Brisel ima razumevanja za potrebe Srbije.\n"Rekli su mi da će sve biti 'OK'. Rekli su mi da će zajedno sa nama posebno voditi računa o Srbiji i da imamo političke garancije da aktuelna dešavanja neće negativno uticati na Železaru", rekla je Brnabić.\nPremijerka je najavila novi sastanak sa Žanom Klodom Junkerom, predsednikom Evropske komisije, kako bi se dogovorili o konačnim setu garancija za Srbiju.\nMogući problem pojavio se planiranim uvođenjem mera EU od 4. februara, čiji cilj je zaštita proizvođača čelika iz Unije nakon što su čeličane iz sveta preusmerile trgovinu na evropsko tržište zbog odluke Sjedinjenih Država da ograniče uvoz čelika u Ameriku.\nKako je za RSE rečeno briselskoj administraciji, kvote na uvoz čelika iz trećih zemalja odnosiće se na sve države izvan EU, osim nekih zemalja u razvoju i onih koje su u Evropskoj ekonomskoj zoni, kao sto su Island, Norveška i Lihtenštajn.\n"U slučaju Srbije te mere će omogućiti zadržavanje sadašnjeg nivoa izvoza, a ne isključuje se i moguće povećanje. Srbija sa EU ima Sporazum o stabilizaciji i pridruživanju, čiji cilj je ekonomska integracija i stabilizacija, i on će biti osnova da se, po potrebi, revidira i poveća nivo kvota za Srbiju", objašnjeno je u Briselu.\nŽelezara Smederevo, od aprila 2016. u vlasništvu kineskog Hestila, po preuzimanju je dostigla raniju rekordnu godišnju proizvodnju od 1,7 miliona tona. Njen maksimalni projektovani kapacitet je 2,2 miliona tona čelika što, kako kažu stručnjaci, predstavlja do 1,5 odsto tražnje zemalja EU.\nJadranka Joksimović, ministarka za evropske integracije u Vladi Srbije, rekla je da buduće kvote na čelik ne znače negativan odnos Evropske unije prema Srbiji.\n"Imajući u vidu poremećeno tržište evropskog čelika zbog dodatnih tarifa od strane SAD, Evropska unija štiti svoje kompanije od svih trećih zemalja. Dakle, ne specifično od Srbije. Mi ćemo učiniti sve, a naišli smo na otvorena vrata, da smanjimo taj negativni učinak", navela je Joksimović.\nZemlje članice sada su podržale mere koje je EU već privremeno uvela u julu 2018, iz kojih je Srbija bila izuzeta. Kako je rečeno u Evropskoj komisiji, konačna zaštita evropskog tržišta u vidu tarifa na uvoz čelika od 25 odsto odnosiće se samo na slučajeve prekoračenja dosadašnjeg nivoa trgovine.\nMahmud Bušatlija, konsultant za investicije, kaže za RSE da za sada Železara Smederevo može da bude spokojna.\n"Železara u poslednje tri godine učestvuje sa otprilike 1,3 odsto ili čak manje, u ukupnom uvozu čelika u EU. Unija sankcioniše one čije učešće je veće od pet odsto. Dakle, mi smo daleko od toga", ističe Bušatlija.\nProtekcionističke mere Evrope biće na snazi do jula 2021. ali u slučaju potrebe mogu biti ponovo razmotrene i preinačene.\nKineska železara Hestil iz Smedereva, koja čelik može da izvozi u 28 država EU bez carine, drugi je, posle FIAT Krajsler Automobila Srbija iz Kragujevca, najveći eksporter u Srbiji. Prema podacima Ministarstva finansija, u 11 meseci 2018. izvezla je robu vrednu 695,3 miliona evra.\nKoliko je smederevska Železara, koja zapošljava 5.000 radnika, važna za srpsku ekonomiju svedoči i to da se molbom Evropskoj uniji da Beogradu izađe u susret obratio i predsednik Srbije Aleksandar Vučić.\n"Kvote na čelik bile bi težak udarac za Srbiju", naveo je Vučić.\nPremijerka Ana Brnabić rekla je da je optimista.\n"Nisam zabrinuta ali sam svesna da ćemo morati mnogo više nego do sada da radimo na ovome. Nadamo se da će SAD ukinuti protekcionističke mere prema EU. Čim se to desi i EU će ukinuti takve mere prema svim zemljama koje nisu njene članice. Onda će i Železara nastaviti da radi kao do sada, i tu smo mi onda na sigurnom", kaže Brnabić.\nMoćnu ekonomiju Kine uveliko čini proizvodnja čelika u toj zemlji koja je, prema podacima svetskih agencija, u novom milenijumu porasla sedam puta i čini 50 odsto ukupne proizvodnje u svetu.\nPre nešto manje od tri godine, po dolasku Kineza u Železaru, u medijima su se pojavili i naslovi da je ta investicija "kineski Trojanski konj" u Evropi ali su takve spekulacije utihnule nakon potvrde da se iz te čeličane izvozi samo ono što je proizvedeno u Smederevu.\nEkonomista Mahmud Bušatlija smatra da problem može nastane ako se u biznis umeša politika.\n"U Evropi je u poslednje vreme zavladao voluntarizam koji dozvoljava da njihove direktive oni sami drugačije tumače. Bojim se da ne dođemo u situaciju da zbog odnosa sa Kosovom dospemo u političke sankcije koje bi bile sprovedene kroz ekonomske sankcije Evropske unije", zaključuje Bušatlija.\nUticaj proizvodnje Železare Smederevo, kako su saopštili predstavnici vlasti u Beogradu prilikom njene prodaje kineskoj grupaciji Hestil, na bruto društveni proizvod Srbije (BDP) je najmanje jedan odsto.\nfoto: hbis serbia


BalkanMagazin :: Protesti se nastavljaju\nsubota, 17. mart 2012 23:19\nOko 200 bivših radnika Magnohroma, koji traže zaostale zarade, u petak je održalo protestnu šetnju ulicama grada i na po pola sata blokiralao most preko Ibra i Dositejevu ulicu koja vodi ka magistralnom putu Kraljevo-Kragujevac.\nRadnici navode da ne prihvataju ponudu Agencije za privatizaciju da na ime potraživanja dobiju hipoteku od 1,6 miliona dinara na imovinu Magnohroma.\nMilorad Seničić, jedan od bivših radnika rekao je Tanjugu da radnici ne žele imovinu Magnohroma, već novac traže od Vlade Srbije koja je „svojevremeno privatizovala to preduzeće i za to uzela novac“.\nNekoliko stotina bivših radnika Magnohroma od 23. februara se smenjuju u danonoćnom protestu u velikoj sali Skupštine grada.\nBivši radnici potražuju u proseku 18 zaostalih plata iz perioda pre privatizacije Magnohroma za koje imaju izvršne sudske presude.


Saradnja Šabca i Peći desila potpuno prirodno - Radio Goraždevac\nSaradnja Šabca i Peći desila potpuno prirodno\nGradonačelnik Šabca Nebojša Zelenović rekao je u jutarnjem programu Radio Goraždevca „Naše jutro“, da se saradnja Šabca i Peći desila potpuno prirodno. Republika Srbija ima jedan međunarodni projekat, koji se sprovodi pod pokroviteljstvom Ambasade Austrije i Austrijske razvojne agencije. Projekat je trebao da okupi male gradove iz Srbije, Albnanije i sa Kosova, da rade neke zajedničke projekte.\n„A onda u nekom trenutku se pojavila potreba za nekakvim gradom koji bi bio primer dobre prakse. Pozvali su nas, imali smo jedan zajednički skup ovde u Šabcu na promociji tog projekta i tada smo se upoznali sa gospodinom Islamom Husajem, koji je predsednik Skupštine grada Peći i napravili jedan prvi, dobar, korak u tom nekom uspostavljanju zajedničke saradnje. Ono što sam ja video tamo i kod gradonačelnika Muhadžerija i kod Husaja predsednika Skupstine, je jedna spremnost da se otvori jedan kanal komunikacije, da počnu da se dešavaju dobri i kvalitetni projekti“, kaže Zelenović.\nOno sto je interesantno je da ova dva grada vode partije koje su opozicija i odnosu na Vladu. Zbog saradnje na regionalnim projektima Peć na Kosovu, ali i Šabac u Srbiji često su napadani od strane vladajućih partija za izdaju nacionalnih interesa.\n„Činjenica da smo mi proglašeni izdajnicijma, a da u isto vreme Srpska lista sedi u Vladi (Republike Kosova) govori samo o licemerju Srpske napredne stranke, Vučića, Đurića i tih njihovih satrapa. Koliko ja čujem od ljudi koji su ovde gosti, inače naših ljudi, Srba koji žive na Kosovu, to što je Srpska lista u Vladi Kosova nema nikakve koristi za Srpski živalj na Kosovu i Metohiji. Dakle, oni nisu sposobni da proizvedu ni jednu dobru stvar, nisu sposobni da proizvedu mogućnost da ljudi ostanu u mestiuma u kojima žive i da počnu da zarađuju novac i da bolji život sebi stvore“, rekao je Zelenović.\nNe možemo da očekujemo da se razvijamo ako imamo stalno problem sa komšijama ili oni sa nama. Imamo odličnu saradnju sa pet gradova u Hrvatskoj, BiH a sada smo steklli prijatelje i u Peći, kaže Zelenović.\nŽelimo da do pomirenja dođe na jedan prirodan način, kroz otvaranje prilike za ljude da stvore sebi bilje uslove za život. Mi želimo svi da živimo nornmalno i da do toga može da se dođe. Svi oni drugi koji pokušavaju da od konflikta naprave sebi izgovor za loše poteze i nekakve radnje koje nisu dostojne pristojnog sveta će uvek konflikt pronalaziti kao rešenje ili izgovor da nešto ne urade“, rekao je Zelenović.\nKroz ovakve razvojne projekte Grad Šabac podržaće i Srbe u Opštini Peć. Jedna grupa poljoprivrednika već je imala priliku da se upozna sa proizvodnjom i hladničenjem jagode.\n„Nakon politike grada Šabca koja je pomogla navodnjavanje voća u Pocerini, kao kraju u kome se jagoda najbolje rađa, mi imamo hiljadu i petsto hektara pod jagodom, imamo dve hiljade domaćinstava koji od toga žive, njihov godišnji prighod se kreće od dvadeset pet do trideset miliona evra. Zamislite Pocerinu, u kojoj ljudi nakon juna meseca, kada se završi sezona jagoda imaju profita dvadeset miliona evra i taj novac završi u domaćoj potrošnji, završi u širenju gazdinstava, u pravljenju novih zasada, u kvalitetnijem i boljem životu ljudi. Pošto smo mi najveći proizvođači jagoda u Srbiji, mi smo želeli da to iskustvo podelimo sa našim prijateljima iz Goraždevca, želeli smo da im pomognemo, da ih naučimo i da ih obučimo da i oni više novca zarađuju od ovog posla“, izjavio je gradonačelnik Šabca\nNe postoji ni jedan razlog da se u ovom regionu ne živi pristojno kao u Evropskoj uniji, ne postoji ni jedna prepreka da mi ne počnemo da razgovaramo, da razmenjujemo iskustva , da zarađujemo novac, da otvorimo prave teme koje će dovesti do toga, da ovde počne da se živi na jedan dobar način, zaključio je Zelenović.\nCeo intervju pogledajte na našem Youtube kanalu


Udruženje građana “Breza” iz Apatina u saradnji sa Nacionalnom službom za zapošljavanje, Centrom za socijalni rad Apatin i lokalnom samoupravom poslednjih pet godina organizuje javne radove za osobe sa invaliditetom. Naziv javnog rada je „Izrada keramičkih suvenira u Dnevnom boravku“.\n8 osoba sa invaliditetom sa evidencije NSZ Apatin u okviru javnog rada koji traje 4 meseca izrađuje suvenire od keramike i za taj rad dobijaju materijalnu nadoknadu.\nPoslednjih godina u Srbiji dolazi do revitalizacije starih zanata. Pored očuvanja tradicionalnih veština postoji i realna mogućnost da se bavljenjem njima doprinese egzistencijalnom opstanku porodice. Na taj način, izrada etno suvenira postaje predmet interesovanja nezaposlenih osoba među kojima je i veliki broj osoba sa invaliditetom, koje u manjim mestima obično nemaju mogućnosti da se obučavaju za ove vrste poslova.\nU Apatinu živi oko 60 osoba sa invaliditetom koje su nezaposlene. Realizacijom javnog rada se omogućava zaposlenje za 8 OSI koje će nakon završetka moći samostalno da se bave izradom suvenira i na taj način ostvaruju materijalnu dobit za sebe i svoje porodice.\nJavni radovi naročito su značajni za osobe sa invaliditetom, kao jednu od ranjivih grupa na tržištu rada, jer dobijaju priliku da se zaposle, uključuju se u zajednicu, što istovremeno doprinosi smanjenju diskriminacije pripadnika ove populacije i senzibilizaciji javnosti o potrebi njihovog radnog angažovanja.\nJavni radovi su primer dobre prakse i saradnje vladinog i nevladinog sektora sa ciljem poboljšanja kvaliteta života osoba sa invaliditetom.\nOformljen aktiv direktora CSR Zapadnobačkog okruga\nU organizaciji CSR Apatin, održan je sastanak i oformljen aktiv direktora Centara za socijalni [...]


Beta 28. januara 2022. 15:35\nIzrael je koristio špijunski softver kompanije NSO grupe kao centralni stub diplomatske politike u proteklim godinama, sudeći po izveštaju Njujork tajmsa.\nTa zemlja je čak dala ovlašćenje saudijskom prestolonasledniku princu Muhamedu bin Salmanu (Mohammed) da koristi softver Pegaz (Pegasus) ne bi li se približila Saudijskoj Arabiji.\nGodine 2020. tadašnji premijer Izraela Benjamin Netanjahu (Benyamin Netanyahu) je odobrio da Saudijska Arabija koristi Pegaz, koji se smatra najboljim špijunskim softverom u svetu, u telefonskom razgovoru sa saudijskom prestolonaslednikom, navodi se u izveštaju Njujork tajmsa.\nPortparol bivšeg premijera Izraela je izjavio za taj američki list da je tvrdnja da je Netanjahu nudio stranim liderima „takve sisteme u zamenu za druge mere potpuna laž“.\nIzrael nema diplomatske odnose sa Saudijskom Arabijom i Izraelcima je zabranjeno da se bave biznisom u toj kraljevini, a izraelski list Harec je otkrio da se u cilju razvoja diplomatskih odnosa pomoglo uspostavljanju veza izmedje nje i izraelskog sektora špijunskih softvera.\nNSO grupa nije jedina prodavala špijunske softvere Saudijcima, kako se navodi, već su i firme Kvadrim (Quadream) i Selebriti (Cellebriti), druge izraelske kompanije sajber špijunaže, 2019. to činile.\nPosle otkrića da se softver za hakovanje NSO grupe koristio protiv novinara i aktivista za ljudska prava NSO grupa se našla na udaru kritika.\nProšle nedelje je predsedacajući kompanije podneo ostavku nakon izveštaja da je softver Pegaz koristila izraelska policija i da je zaposlena u Hjuman rajts voču u Bejrutu bila meta hakovanja.\nIzraelski mediji prenose da je saudijski prestlonaslednik direktno zvao Netanjahua da obnovi isteklu licencu kraljevine na softver Pegaz u zamenu za otvaranje saudijskog vazdušnog prostora za izraelske avione.\nKako je navedeno pošto je licenca Rijada istekla Ministarstvo odbrane Izraela je odbilo da je obnovi zbog navodne zloupotrebe špijunskog softvera, što je očita aluzija na slučaj Džamala Kašogija (Jamal Kashoggi) saudijskog novinara koji je navodno praćen zahvaljujući Pegazu i na kraju ubijen 2018. godine.\nBez licence NSO ne bi mogao da omogući Saudijskoj Arabiiji rutinsko održavanje softvera.\nUprkos pozivima prinčevih savetnika, rukovodilaca NSO grupe i Mosada izraelsko Ministarstvo odbrane nije rešilo slučaj i zato je prestolonaslednik pozvao Netanjahua i zatražio da se licenca obnovi.\nPosle tog poziva objavljen je niz sporazuma o normalizaciji odnosa izmedju Izraela i zemalja Zaliva, Bahreina i Ujedinjenih Arapskih Emirata 2020. godine.\nUsledili su sporazumi i sa Marokom i Sudanom.\nKljučni deo sporazuma navodno je bila dozvola za korišćenje saudijskog vazdušnog prostora prvi put za izraelske komercijalne letove na putu do Zaliva.\nPegaz je prvi put prodat kraljevini pod nadzorom prestolonaslednika 2017. godine za 55 miliona dolara, navodi se u izveštaju Njujork tajmsa.\nZa Netanjahua je bilo važno da Saudijci budu zadovoljni u jeku diplomatske inicijative koja će učvrstiti njegovu poziciju državnika, zvanično približavanje Izraela i nekoliko arapskih država.


27. juni/lipanj, 2007.\nČetevero Palestinaca ubijeno je u Pojasu Gaze nakon što su izraelske trupe izvele dva ograničena upada na jugu i sjeveru ove teritorije, rekli su medicinski izvori. Broj ubijenih se sada popeo na 5.757 od početka drugog palestinskog ustanka u septembru 2.000. godine, a većina ubijenih su Palestinci.\nIzraelska ministarka odbacila Trampov mirovni plan\nIzraelska ministarka pravde Ajelet Šaked ocenila je danas da je izraelsko-palestinski mirovni plan koji priprema predsednik SAD Donald Tramp gubljenje vremena.\nU govoru pred ambasadorima na Diplomatskoj konferenciji u Jerusalimu, Šaked je dodala da su razlike između Izraelaca i Palestinaca "suviše velike", preneli su izraelski mediji.\n"Želim mir kao svako drugi, ali ne verujem da se sporazum može postići. Rekla bih Trampu 'Ne gubite vaše vreme'", rekal je ministarka iz partije Jevrejski dom (Bajt Hajehudi).\nTa stranka je nedavno pretila da će izaći iz vladajuće koalicije ako njen lider, ministar obrazovanja, Naftali Benet ne postane ministar odbrane posle nedavne ostavke Avigdora Libermana na tu funkciju zbog prekida vatre s palestinskim ekstremistima u Gazi.\nMinistar odbrane Izraela podneo ostavku\n"Premijeru je potreban jak ministar odbrane da bude uz njega. Na nesreću on je mislio drugačije. Mi smo jaka zemlja, a Hamas je samo teroristička organizacija.\nAli u poslednjim godinama izgubili smo moć zastrašivanja", dodala je Šaked.\nMinistar Benet je takođe pretio ostavkom zbog prekida vatre i ako ne bude ministar odbrane, ali se predomislio i ostao u Netanjahuovoj vladi, čime su sprečeni njen pad i prevremeni izbori.\nMinistarka pravde ocenila je da će taj prekid vatre, uspostavljen posredstvom Egipta posle najžešćeg raketiranja južne izraelske teritorije od rata između Izraela i Hamasa u Gazi 2014. godine, trajati samo nekoliko meseci.\n"Posle toga neće biti izbora već da se borimo protiv Hamsa svim sredstvima", rekla je ona. Ministar za strateške poslove Gilad Erdan je na istom skupu rekao da je Izrael bliže nego ikada ponovnom preuzimanju kontrole nad delom ili celom Gazom, dok je ministar građevinarstva Joav Galant ocenio da su vođama Hamasa na toj palestinskoj teritoriji dani odbrojani.\nU međuvremenu se administracija SAD priprema da predstavi dugo očekivani mirovni plan nazvan "Dogovor veka" koji je Palestinska uprava predsednika Mahmuda Abasa, vođe Fataha, unapred odbacila.\nPalestinske vlasti nisu u kontaktu s Belom kućom otkako je Tramp pre nepunu godinu priznao Jerusalim kao glavni grad Izraela.\nNakon odluke Prištine o carinama, Vučić sa ambasadorima EU, Rusije i Kine\nPredsednik Srbije Aleksandar Vučić će se, povodom odluke vlasti u Prištini da uvedu carinu od 100 odsto na proizvode iz Srbije i Bosne i Hercegovine sastati sa ambasadorima Kine, Rusije, EU i članica Kvinte, rečeno je Radiju Slobodna Evropa u pres službi Kabineta predsednika.\n„Potez Kosova doveo je do toga da Sporazum o slobodnoj trgovini Zapadnog Balkana više ne postoji“, prva je rekacija Rasima Ljajića, ministra trgovine i potpredsednika Vlade Srbije koju je dao Radiju Slobodna Evropa (RSE) na odluku vlasti u Prištini da uvedu carinu od 100 odsto na proizvode iz Srbije i Bosne i Hercegovine. Tu odluku, kako je saopšteno, vlasti u Prištini donele su u cilju jačanja domaće proizvodnje, ekonomije i kosovske državnosti, dan pošto Kosovo nij primljeno u članstvo Međunarodne policijske organizacije Interpola.\n„Ovo je par ekselans politička, a ne ekonomska ili trgovinska mera ili odluka. Ovakva mera predstavlja potpunu obustavu trgovine između centralne Srbije i Kosova. Jerb će naši prizvođači biti potpuno nekonkuretni u odnosu na druge proizvođače iz regiona.. I sa druge strane, ovo svakako ima veze sa vrlo blagim reakcijama međunarodne zajednice na dosadašanje vancarinske barijere koje je Kosovo uvodilo. Pre svega uvođenje dodatne takse na proizvode iz Srbije i Bosne i Hercegovine“, rekao je Ljajić.\nMinistar Rasim Ljajić rekao je za RSE da će se država Srbija povodom uvođenja taksi od 100 odsto obratiti institucijama u Briselu.\n„Koje zaista imaju obavezu da na obve drastične mere reaguju. Mi smo i do sada imali situaciju da su se čule sporadične readkcije i osude iz Brisela i Vašingtona i drugih institucija, ali nije bilo praktičnih koraka da se ove dosadašnje mere povuku. Ako se sada ne reaguje na ovu potpunu blokadu trgovine, jer drugačije ovo ne možemo nazvati, onda ne znam šta treba da se dogodi pa da neko bude sankcionisan zbog ovakvih stvari koje se dešavaju“, rekao je Ljajić za Radio Slobodna Evropa.\nPodsetimo da su Rasim Ljajić i ministar trgovine BiH Mirko Šarović u ponedeljak (19. novembra) odlučili ne učestvuju na ministarskoj konferenciji Centralnoevropskog sporazuma o slobodnoj trgovini (CEFTA) početkom decembra u Prištini – zbog odluke prištinskih vlasti da uvedu taksu od 10 odsto na robu iz BiH i Srbije. Šarović i Ljajić su uputili zajedničko pismo nekolicini evropskih zvaničnika poput Federike Mogerini, visoke predstavnice EU, Sesiliji Malstrom komesarki EU za trgovinu, nemačkom ministru ekonomskih odnosa Peteru Altmajeru i trgovinskom savetniku u kabinetu predsednika SAD Robertu Lajtnigeru, u kome su tražili da se od Prištine traži da povuče odluku o taksi.\nČadež: Odluka Prištine štetna i po kosovku privredu\nOdluka Kosova se kosi sa zdravim razumom i pokazuje nerazumevanje kako privrede tako i interesa kosovskih kompanija, kaže za Radio Slobodna Evropa Marko Čadež, predsednik Privredne komore Srbije, komentarišući odluku Vlade Kosova da uvede carinu od 100 odsto na proizvode iz Srbije i Bosne i Hercegovine.\n„To će naneti veliku štetu kosovskoj privredi. Morate da razumete da najveći deo sirovina za njihovu prerađivačku industriju dolazi iz Srbije. To je politička iracionalna odluka, ali izgleda da živimo u takvom vremenu da neko takve odluke može da donese i da samim tim ugrozi i svoje kompanije i regionalnu saradnju i sve ono što bi trebalo da bude normalizacija poslovanja i stabilnosti poslovanja u celom regionu Zapadnog Balkana“, rekao je Čadež.\nNa pitanje kakve će biti posledice po Srbiju, Čadež kaže da će se uticaj na plasman robe na kosovsko tržište osetiti, ali dodaje da treba sačekati reakciju kompanija.\n„Sa druge strane, videćemo koliko će ta odluka moći da traje. Videli smo kada je donesena odluka o uvođenju carina za 10 posto da su cene određenih namirnica na Kosovu skočile za 10 posto. Hajde da sačekamo i vidimo da li će se političari vratiti u racionalnu ravan“, kaže Čadež.\nKosovo je član Sporazuma o slobodnoj trgovini u Centralnoj Evropi (CEFTA), koji je uz Srbiju i Bosnu i Hercegovinu potpisalo još sedam zemalja (Albanija, Bugarska, Hrvatska, Makedonija, Moldavija, Crna Gora, Rumunija).\nOdlukom o povećanju carina Kosovo je prekršilo odredbe CEFTA sporazuma, kaže Marko Čadež.\n„Taj sporazum je prekršen već odlukom o povećanju carina na 10 posto. Očigledno je da Kosovo želi da izađe iz CEFTA sporazuma, ja drugo objašnjenje nemam“, ocenjuje Čadež.\nVlada Kosova je prethodno uvela carinu od 10 posto na proizvode iz Srbije i BiH u cilju zaštite domaćeg tršišta ali i zbog, kako je navela, destruktivnog ponašanja Srbije prema Kosovu. Ovakva odluka Vlade Kosova naišla je na velike kritike EU i ostalih međunarodnih predstavnistva, uz obrazloženje da Kosovo time krši pravila CEFTA-e.\nMej: London i dalje pregovara sa Briselom\nO političkoj deklaraciji o budućim odnosima Britanije sa EU i dalje se pregovara, rekla je danas britanski premijer Tereza Mej.\nOna je istakla da, ako sveobuhvatni sporazum o budućim odnosima Londona sa EU ne bude završen do kraja planiranog prelaznog perioda 2020. godine, postoje tri opcije da se izbegne tvrda granica u Sjevernoj Irskoj.\n"Postoji takozvani sistem bekstop, produženje prelaznog perioda ili alternativni sporazumi", rekla je ona u Parlamentu.\nMejova je dodala da Britanija nastavlja da pregovara o tim budućim odnosima kako bi isposlovala sporazum za koji Vlada veruje da je dobar za Ujedinjeno Kraljevstvo.\nVlada Kosova uvela je novu carinu od 100 odsto na proizvode iz Srbije i Bosne i Hercegovine, a u cilju jačanja domaće proizvodnje, ekonomije i kosovske državnosti.\nOdluka je usledila nakon predloga ministara trgovine Endrita Šalje. On je istovremeno pozvao domaće proizvođače da se fokusiraju na kvalitet, a od trgovaca zatražio da istražuju nova tržišta za saradnju. On je na Fejsbuku podsetio da se domaći proizvođači suočavaju sa mnogim barijerama u Srbiji i da se njihovi prozvodi ne plasiraju na srpskom tržištu.\n“Od danas mera od 100 odsto Srbiji”, napisao je premijer Ramuš Haradinaj na Fejsbuku.\n“Takođe, Vlada obavezuje Ministarstvo trgovine i industrije i sve relevantne institucije da uklone i zaustave potencijalni uvoz svih proizvoda koji se ne odnose i u suprotnosti su sa zvaničnim i ustavnim imenom Republike Kosova”, istakao je Haradinaj i dodao da odluka stupa na snagu odmah.\nOn je naglasio da to ni ovog puta ne važi za međunarodne brendove koji se proizvode u Srbiji.\nNa konferenciji za novinare nakon sednice Vlade, Haradinaj je rekao da Srbija u mnogim slučajevima nije poštovala pravila CEFTA-e, te da i pored upozorenja Kosova, takvo ponašanje Srbije se nije promenilo.\n"Ukoliko odete do Kuksa i Tropoje (na severu Albanije), nema srpske robe, ali ima dovoljno druge robe i živi se. Ako je ta roba došla do tamo, nije teško da uđe i na Kosovo", kazao je kosovski premijer.\n"I velikim trgovcima ali i nama, intreres je građanin Kosova, koji je i potrošač. Ove mere imaju za cilj zaštitu interesa građana i nadamo se da nas i trgovci razumeju", kazao je Haradinaj.\n"Dvadeset godina je od rata, 10 godina od nezavisnosti, i vidi se da Srbija ne razume drugačije, osim kada mora da se dogovori sa tobom. Verujem i da i EU i Amerika znaju da Srbija ne razume dručagiji pristup", dodao je kosovski premijer\n"Srbiji je sada palo na pamet da postoji CEFTA, a šta se dešavalo svih ovih godina", upitao je Haradinaj.\nOn je dodao da je dijalog sa Srbijom nezaobilazan, ali da je nužna i zaštita interesa Kosova.\nZamenik premijera Kosova Enver Hodžaj napisao je na Tviteru da se ovakvom odlukom štite vitalni interesi Kosova.\n"Srbija nastavlja agresivnu kampanju protiv Kosova na međunarodnom planu. Ona takođe minira i proces normalizacije. Kako bi zaštitila naš interes, Vlada Kosova je odlucila da poveća carinu na 100 odsto. Nove mere će biti uskoro objavljene," napisao je Hodžaj.\nBritanac osuđen na doživotni zatvor u UAR\nBritanac Metju Hedžis osuđen je u Ujedinjenim Arapskim Emiratima na doživotni zatvor za špijunjiranje u korist strane države, saopštila je njegova porodica.\n"Možemo da potvrdimo da je osuđen na doživotnu robiju. Ročište je trajalo manje od pet minuta, a njegov advokat nije bio prisutan", rekao je porodični portparol agenciji AFP.\nTridesetjednogodišnji Hedžis, doktorant na odseku za Bliskoistočne studije na Univerzitetu Daram, uhapšen je na aerodromu u Dubaiju 5. maja.\nBritanski ministar spoljnih poslova Džeremi Hant je putovao u Ujedinjene Arapske Emirate u novembru gde se u razgovoru s najvišim zvanuičnicima založio za njega.\nHant je danas izjavio da je šokiran presudom i rekao da ta odluka "nije ono što se očekuje od prijatelja i partnera od poverenja Velike Britanije" i da je "suprotno ranijim uveravanjima" koja su data Britaniji.\nHant je rekao da su konzularni službenici u bliskom kontaktu s Hedžisovom porodicom i dodao da će taj slučaj imati "posledice za odnose između dve zemlje koji su bili izgrađeni na poverenju".\nHant je dodao da je o tom slučaju razgovarao s prestolonaslednikom Abu Dabija Mohamedom ben Zajedom.\nSredinom oktobra državni tužilac Emirata Hamad al Šamsi rekao je da je Hedžisu suđeno u Abu Dabiju pod optužbom da je špijunirao za jednu stranu zemlju i ugrozio vojnu, političku i ekonomsku bezbednost zemlje.\nTužilac je rekao da je Hedžis koristio svoj status istraživača da prikrije svoje radnje i da su optužbe protiv njega zasnovane na dokazima.\nIkea ukida 7.500 radnih mesta\nŠvedska kompanija za opremanje doma Ikea saopštila je da ukida 7.500 radnih mesta širom sveta u okviru nove strategije otvaranja više radnji u centru grada i usmeravanja na internet kupovinu.\nIkea je navela da će ovim smanjenjem radne snage moći da se usredsredi na svoju platformu elektronske trgovine, da bi bolje odgovorila potrebama svojih kupaca i bila zgodnija i jeftinija za mnogo više ljudi.\nKompanija uvodi novu strategiju otvaranja radnji u gradskim centrima, koji bi bili dodatak uz veće robne kuće u predgrađima.\nTako će otvoriti prodavnice u centrima 30 većih gradova da diversifikuje svoju ponudu.\n"Uviđamo da se maloprodajna scena trasformiše u razmerama i brzinom koju do sada nismo videli i Ikea treba da investira u razvoj poslovanja da bi odgovorila na potrebe (potrošača) na bolji i novi način", rekao je danas Jesper Brodin, generalni direktor Ingka Grupe, najveće maloprodaje u okviru Ikea sistema.\nSkoplje najavljuje razgovore sa Budimpeštom o slučaju Gruevski\nŠef diplomatije Makedonije Nikola Dimitrov najavio je danas da će se početkom decembra sresti sa mađarskim kolegom Petrom Sijartom i "otvoreno razgovarati" o slučaju osuđenog bivšeg makedonskog premijera Nikole Greuvskog koji je prebegao u Mađarsku.\nDimitrov je rekao da će se sa Sijartom sresti na marginama ministarkog sastanka NATO, koji se održava 4. i 5. decembra i istakao da je "paradoks da zemlja članica EU da zaštitu osuđeniku" koji je osuđen u transparentom sudskom procesu.\nMinistar spoljnih poslova Makedonije je istakao da su suđenje Gruevskom, u slučaju "Tenk" u kojem je osuđen na dve godine, pratili predstavnici OEBS i EU i da nisu imali nikave, primedbe, kao i da je nedavno Stejt department to suđenje okarekterisao kao fer i kredibilno.\nDimitrov je ponovio da nisu registrovane nikave pretnje po život Gruevskog, podsećajući da je kao bivši premiijer imao policijsko obezbeđenje od šest ljudi, koje je sam izabrao.\n"Makedonija će u rešavanju ovog slučaja insistirati na poštovanju vladavine prava i uzeće u obzir sve nacionalne interese, uključujući i dobre odnose sa Mađarskom", rekao je Dimitrov na zajedničkoj konfereciji za novinare sa danskim kolegom Andersom Samulsonom.\nDimitrov je rekao da misli da slučaj Gruevski u udžbenike treba da se upiše pod pojmom ironija i paradoks, jer je zemlja članica EU dala zaštitu osuđeniku koji je pobegao iz zemlje koja je kadidat za članstvo u Uniji.\n"Radi se o čoveku pod čijom je vladavinom Evropska komsija definisala Makedoniju kao zarobljenu državu, a imamo zaključak Saveta za opšte poslve iz juna prošle godine, koji je podržao Evropski savet, gde se traži pravna razrešnica i odgovrnost za idicije za krivična dela koja proizilaze iz prisluškivanih razgovra", rekao je Nikola Dimitrov.\nProfesor Denko Maleški, bivši ministar spoljnih poslova Makedonije, kaže da u EU postoje unutrašnje razlike, naročito između režima Viktora Orbana, koji je u konstantnoj konfrontaciji sa drugim članicama, pre svega sa razvijenim demokratijama. Novonastala situacija ide u prilog Moskve jer su režimi, kao što je Orbanov, bliski po ideologiji sa Putinom, dodaje Maleški.\n“Ovo će dobro doći Rusiji, koja spada u grupi neliberalnih demokratija, saautoritarnom vladavinom njihovog šefa Putina, koji po mnogo čemu nalikujeOrbanu u Mađarskoj”, kaže Maleški.\nMaleški dodaje da je Makedoniji sada najmanje potrebno da konfrontacija sa Mađarskom rezultira situacijom koju je zemlja imala sa Grčkom, pa da Makedonija bude blokirana u pregovorima sa EU. Zato makedonske vlasti trebaju izvesti jedan delikatan balans, smatra on.\nBivši makedonski premijer je na dve godine osuđen na osnovu prisluškivanih razgovora, a Specijalno tužilaštvo za prisluškivane razogovore protiv njega trenutno vodi četiri sudska procesa i više istraga.\nEvropski komesar za proširenje Johanes Han je izjavio da mađarski premijer Viktor Orban treba da ponudi utemeljeno, jako objašnjenje odluke kojom je Mađarska odobrila politički azil bivšem makedonskom premijeru Nikoli Gruevskom.\nTurska: SAD se prave da ne vide ubistvo Kašogija\nTurska je optužila SAD da se prave da ne vide ubistvo saudijskog novinara Džamala Kašogija u Istanbulu, odbacivši komentare američkog predsednika Donalda Trampa po tom pitanju kao "komične".\nNuman Kurtulmuš, zamenik predsednika vladajuće AK partije, rekao je da je izjava Trampa komična. "Nije moguće da jedna obavještajna agencija kao što je CIA, koja čak i zna koje je boje krzno mačke koja šeta po dvorištu konzulata Saudijske Arabije, ne zna ko je izdao naredbu", rekao je Kurtulmuš.\nOn je istakao da to nije kredibilno ni za američko javno mnjenje, niti za svet. Tramp je juče rekao da će ostati "čvrst partner" Saudijske Arabije, uprkos tome što je izjavio da je saudijski princ prestolonaslednik Mohamed bin Salman možda znao za plan ubistva Kašogija.\nKomentarišući mogućnost da je princ umešan u ubistvo, Tramp je rekao da "možda jeste, a možda i nije".\nNjegovi komentari su u suprotnosti sa ocenom Centralne obavještajne agencije (CIA), koja vjeruje da je princ naredio ubistvo Kašogija. Rijad je odbacio tvrdnje da je princ umešan u ubistvo.\nTramp je istakao da je Saudijska Arabija, kao najveći proizvođač nafte na svetu, važam poslovni partner i “veliki saveznik” u borbi protiv iranske moći na Bliskom istoku.\nNakon sastanka sa američkim državnim sekretarom Majkom Pompeom u utorak u Vašingtonu, šef turske diplomatije Mevlut Čavušoglu je kazao da Ankara nije u potpunosti zadovoljna nivoom saradnje sa Rijadom u slučaju Kašogi.\nNakon različitih kontradiktornih tvrdnji, Rijad je prošle sedmice objavio da je Kašogi ubijen, a njegovo telo raskomadano, pošto su propali "pregovori" čiji je cilj bio da ga ubede da se vrati u Saudijsku Arabiju.\nMakronovo pismo Vučiću: Znam koliko je srpski narod propatio\nPredsednici Francuske i Srbije, Emanuel Makron i Aleksandar Vučić na ceremoniji u Parizu povodom Dana primirja u Prvom svetskom ratu\nPredsednik Srbije Aleksandar Vučić primio je danas pismo francuskog predsednika Emanuela Makrona u kojem je, između ostalog, naveo da "zna koliko je srpski narod propatio tokom Prvog svetskog rata".\nMakronovo pismo objavljeno je iz Vučićevog kabineta, a u njemu se francuski predsednik zahvaljuje srpskom kolegi na prisustvu ceremoniji u Parizu povodom stogodišnjice od primirja u Prvom svetskom ratu.\n"Znаm koliko je srpski nаrod propаtio tokom Prvog svetskog rаtа, podnevši strаšne žrtve od više od milion i dve stotine hiljаdа ljudi, što je činilo gotovo trećinu stаnovništvа. Želim dа odаm priznаnje njihovoj borbi nа strаni sаveznicа, а posebno Frаncuske nа Solunskom frontu, o kome se ne tаko često govori, iаko je bio odlučujući zа okončаnje tog rаzаrаjućeg sukobа", napisao je Makron.\nDodao je da bi kao osnova za dalje unapredivanje saradnje, ekonomskih vrednosti i regionalne stabilnosti trebalo da posluže "obeležаvаnje brаtstvа po oružju nаših dveju zemаljа i žrtve nаših vojnikа".\n"Želim dа Vi i srpski nаrod budete u potpunosti uvereni u moje zаlаgаnje dа se ukаže čаst i oživi ovo sećаnje, kаo što ćemo to zаjedno učiniti prilikom moje posete Srbiji 5. i 6. decembrа ove godine", naveo je Makron i zahvalio na razvoju nastave francuskog jezika i multilаterаlne frаnkofone sаrаdnje u Srbiji.\nU Srbiji je izazvala veliko nezadovoljstvo činjenica da je Aleksandar Vučić na ceremoniji u Parizu sedeo nasuprot predsednicima Francuske, Amerike i Rusije, dok je iza šefa ruske Vladimira Putina sedeo predsednik Kosova Hašim Tačl.\nMondoloni: Raspored sedenja u Parizu nespretnost\nSAD optužile Kinu da krade američku tehnologiju\nVašington je optužio Peking da pojačava hakerske napade radi krađe američke tehnologije, uoči sastanka predsednika SAD i Kine, Donalda Trampa i Si Đinpinga.\nAmerički predstavnik za trgovinu Robert Lajthajzer naveo je u izveštaju da je ove godine povećana "učestalost" kineskih hakerskih napada i da su oni postali "sofisticiraniji".\nIzveštaj odražava skepticizam američke vlade uoči sastanka lidera dve zemlje na marginama samita Grupe industrijski najrazvijenijih zemalja sveta i zemalja u razvoju (G20), koji će biti održan u Buenos Ajresu 30. novembra i 1. decembra.\nSAD su povećale carine na uvoz kineske robe, vredne više desetina milijardi dolara, a Kina je uzvratila recipročno.\nSukob je eskalirao posle tvrdnji Vašingtona da Peking koristi pljačkašku taktiku za dobijanje tehnologije, uključujući primoravanje američkih kompanija da predaju tehnološke tajne u zamenu za pristup kineskom tržištu.\nUpitan o Lajthajzerovom izveštaju, portparol Ministarstva spoljnih poslova Kine Geng Šuang rekao je da su američko-kineski trgovinski odnosi "obostrano korisni" i da je "prirodno da postoje trgovinski sukobi".\n"Od ključnog značaja je angažovanje u dijalogu i konsultacijama o tom pitanju, zasnovano na uzajamnom poštovanju, jednakosti i dobroj veri", rekao je Geng novinarima.\nMerkel: Globalni sporazum o migracijama u interesu Nemačke\nKancelarka Angela Merkel rekla je danas da je u interesu Nemačke da podrži Globalni sporazum UN o migracijama koji su SAD, Mađarska i Poljska odbacile.\nU obraćanju poslanicima, Merkel je rekla da bi taj sporazum trebalo da migrantima obezbedi uslove koji velikim delom u Nemačkoj već postoje.\nNemački zvaničnici se nadaju da će ovaj neobavezujući sporazum koji treba da bude usvojen u Marakešu sledećeg meseca smanjiti priliv migranata u Nemačku jer bi im obezbedio humane uslove i na drugim mestima.\nMerkelova je istakla važnost međunarodne saradnje napomenuvši da Nemačka svoj preporod posle Drugog svetskog rata duguje delom i međunardnim institucijama kao što su EU i UN.\nPoljska, Austrija, Češka, Mađarska, Bugarska, Estonija, Izrael i Sjedinjene Države su objavili da ga neće potpisati.


Knežević: Želim da se izvinim celoj Srbiji i srpskom narodu zbog onoga što se desilo u parlamentu jer to nije većinska Crna Gora\nIzvor: Vostok.rs, 18.Jun.2021, 11:04\nPredsednik Demokratske narodne partije i jedan od lidera Demokratskog fronta Milan Knežević izjavio je da oseća sramotu nakon što je crnogorski parlament u četvrtak izglasao rezoluciju o Srebrenici i smenio ministra pravde Vladimira Leposavića i smatra da Zdravko Krivokapić ne može više da bude premijer. Knežević je za TV Prva rekao da niko od građana koji su glasali 30. avgusta za promene u Crnoj Gori i protiv Mila Đukanović nije mogao da pomisli da će veći deo parlamentarne većine proglasiti Srbiju i srpski narod za genocidan. „Osećam izvesnu dozu sramote iako sam glasao protiv te rezolucije. Želim da se izvinim celoj Srbiji i srpskom narodu zbog onoga što se desilo u parlamentu, jer to nije većinska Crna Gora“, kazao je Knežević. Knežević je naglasio da su premijeru Krivokapiću još pre glasanja poručili da ako rezolucija o Srebrenici i smena ministra Leposavića budu izglasani zajedno sa DPS-om, on više neće imati podršku DF-a i da ga više neće ni formalno smatrati za premijera. Poslanici DF-a su juče napustili parlament, a svojim koalicionim partnerima Bečiću i Abazoviću, Knežević je poručio da ako odustanu od pravljenja dogovora sa DPS-om i pokažu spremnost za povratak na izvorne i izborne programske principe postoji mogućnost za obnavljanje odnosa. Bilo kakvo ucenjivanje i ponižavanje Srbije i srpskog naroda nije više opcija za Kneževića, koji kaže da su mesecima unazad trpeli nacionalna i identitetska i svaka druga poniženja od premijera Krivokapića i njegovih ministara koji povlači pogubne spoljnopolitičke poteze, a jučerašnji događaji su kulminacija svega toga. Lider DF-a se nada da će imati priliku da razgovara sa liderima parlamentarne većine, pre formalnog zahteva za smenu Krivokapića, ali da je stav njegove partije da on svakako ne može da ostane na mestu premijera, pošto je nakon glasanja u četvrtak, kako je ocenio, izgubio svaki legitimitet. Knežević je dodao i da je legitimitet predsednika skupštine Alekse Bečića, takođe, upitan pošto je njegova partija zajedno sa DPS-om glasala za rezoluciju.\nBeta: Lider DF-a se izvinio Srbiji i srpskom narodu zbog Rezolucije o Srebrenici\nKnežević: Izvinjavam se cijeloj Srbiji i srpskom narodu\nSkupština Crne Gore izglasala je juče rezoluciju o zabrani negiranja navodnog genocida u Srebrenici. Milan Knežević iz Demokratskog fronta kazao je jutros u razgovoru za TV "Prva" da niko od građana koji su glasali za promjene u Crnoj Gori i protiv Mila Đukanovića nije mogao da pomisli da će...


Милова трећа абдикација\nMilova treća abdikacija\nVladajući još od vremena kada Deju Savićevića nije mučio primicač, Milo Đukanović je na izbore izašao kao poslednji evropski gospodar iz doba komunizma.\nČetvrt veka je upravljao plemenima, ljudima i sudbinama kroz četiri države i dve ideologije, nastavivši da sledi balkanski usud kao slobista i anislobista, kao rusofil pa natofil, pobegavši iz Amfilohijevog carstva nebeskog u novostvorenu duhovnu frakciju Miraša Dedeića.\nNa veliku scenu ga je izveo Sloba, kao uvoznika antibirokratske revolucije na Žutoj gredi, ali je skoro dvometraš od velikog Srbina dvokorakom stekao status velikog Crnogorca, obogaćenog ruskim kapitalom, a potom snažnom NATO podrškom.\nDa li su, posle njegove abdikacije, milovci zaista ostali bez Mila, ili je njegov treći odlazak sa trona još jedan pragmatični manevar doskorašnjeg premijera Crne Gore, sa idejom da jedno vreme provede u senci, iz koje će upravljati mandatarom Duškom Markovićem, zemljom i poslovima?\nUlaskom u igru bivšeg šefa crnogorske tajne službe i svog najbližeg saradnika Markovića, Milo u vladi ostavlja svoj mozak i uticaj, shvatajući da je postao preveliki balast za hladnoratovsku atmosferu koja je obeležila crnogorske izbore i kao plima se izliva u Srbiju.\nHapšenje bivšeg komandanta srpske žandarmerije Bratislava Dikića i još dvadesetak ljudi iz Srbije na dan glasanja, uzburkalo je odnose dva nekadašnja oka u glavi koji su građeni na ličnom prijateljstvu Aleksandar Vučića i Mila Đukanovića.\nDodatna istraga u Beogradu tek treba da pokaže ko je u Srbiji zaista pokušao da destabilizuje Podgoricu, a pominjanje ruskog faktora koji pokušava da odveže Mila od Šeste flote, pretvorilo je čitav region u novi poligon odmeravanja snaga Amerikanaca i Rusa.\nZato se scenario vlade milovaca bez Mila mogao naslutiti, jer su ovi izbori, kao nikada ranije, bili glasanje „za” i „protiv” jednog čoveka. Četvrt veka na vlasti je za balkansko merenje vremena čitava večnost i toliki boravak na prestolu je istovremeno postala njegova najjača, ali i najslabija tačka.\nTako je mladić koji je isplivao iz prvog hladnog rata kao najmlađi evropski premijer – imao je 29 godina – zaronio u drugi hladni rat gde će ispod površine čekati na novo izranjanje.\nTo je prvi put učinio oktobra 2006. godine, predajući premijersku štafetu Željku Šturanoviću, upravo nekoliko meseci posle referenduma o nezavisnosti Crne Gore. Drugi put štafetu nikšićkog maršala je prihvatio mladi Igor Lukšić 2010. godine i oba puta Milo je stvarao utisak iluzije duha koji lebdi nad pjenu od mora. Ne vidi se, ali je se njegovo prisustvo i te kako oseća.\nMnogi se klade da nekadašnji verni Titov omladinac čeka da zauzme mesto predsednika Crne Gore, jer, kako bi rekao onaj maršal – narod koji ima ovakvu omladinu, ne treba da brine za svoju budućnost.\nDa bi se srušilo diktatora u Podgorici prvo treba ukloniti i onemogućiti njegovu logistiku u Beogradu.Natašu Kandić i Sonju Biserko.Diktatorovo glavno oružje na samom terenu je kontrola nad policijom koja još može prebiti i pretući svaku opoziciju.Zato treba formirati naoružane mobilne grupe građana koje će braniti narod kad diktator na njega pošalje svoje batinaše,provokatore i silu.


Izrada Plana zbrinjavanja otpadnih voda u ruralnim područjima USK – Energetika.ba\nPredstavnici Vlade Unsko-sanskog kantona (USK) , te osam gradova i općina danas su na sastanku definirali prijedloge za izradu Plana rješavanja proble\nPredstavnici Vlade Unsko-sanskog kantona (USK) , te osam gradova i općina danas su na sastanku definirali prijedloge za izradu Plana rješavanja problema odvodnje otpadnih voda i njihovog odgovarajućeg tretmana u ruralnim područjima tog kantona.\n– Ovo ćemo raditi u skladu s kantonalnim planom zbrinjavanja otpadnih voda za period od 2014. do 2019. godine. Dio sredstava je obezbijeđen od Fonda za zaštitu okoliša Federacije BiH, a ostatak su osigurali kantonalna ministarstva za građenje, prostorno uređenje i zaštitu okoliša, te poljoprivrede, vodoprivrede i šumarstva – kazao je ministar za građenje, prostorno uređenje i zaštitu okoliša USK Adnan Alagić.\nPlan će biti izrađen prema direktivama Evropske unije za tu oblast, prema modernim i operativnim principima.\n– Neophodno je napraviti takav plan, koji će u potpunosti biti u skladu s principima rješavanja ove problematike u Evropskoj uniji, ali i da on zadovoljava sve potrebe građana u ovdašnjim ruralnim područjima. Plan će podrazumijevati i institucionalno-pravni aspekt, odnosno planiranje procesa, normi, procedura i standarda koji nam nedostaju u USK – istakao je direktor Resursnog centra za vode “Una Consulting” Sandi Zulić.\nVažnost sastanka i izrade tog plana potvrđeni su podacima da polovina stanovništva u USK živi u ruralnim područjima, te da tu dosada nije skoro ništa urađeno na zbrinjavanju otpadnih voda.


Datum kreiranja četvrtak, 01 februar 2018 07:00\nGO DS-a predložiće gradu da prostor ispred Limenke ponese ime ubijenog premijera Zorana Djindjića, a za specijalnu nagradu Grada Valjeva nominovaće fudbalera Matiju Nastasića.\nPredsednik GO DS-a Slobodan Pavlović je podsetio da se uskoro navršava 15 godina od ubistva premijera Zorana Djindjića. „ Bio je čovek ispred svog vremena i sa njegovim ubistvom su stali svi demokratski procesi. Možda je sada vreme sa ove vremenske distance da obeležimo sve to što je on radio i predlog Demokratske stranke je da prostor sa fontanom ispred Limenke ponese njegovo ime. To je jedan lepo uredjeni prostor i ujedno način da mu grad Valjevo ukaže poštovanje“, rekao je Pavlović.\nPredlog koji će demokrate dostaviti za nagradu grada kao specijalnu nagradu je Matija Nastasić, fudbaler koji je dao donaciju od 100 000 evra za uredjenje prostora dečijeg odeljenja u bolnici. „ On je dao jedan odličan primer mladim generacijama i svima kako se treba ponašati i šta se može učiniti novcem ukoliko ga neko ima.On je prošle godine trebao da dobije jednu od nagrada, ali prošle godine su nam rekli da nismo stigli na vreme da damo predlog. Ali sada ćemo to ponovo učiniti. Nastasić 28. Marta puni 25 godina , a sama dodela nagrade sigurno za rodjendan može biti najlepši poklon. Prošle godine njegov gest nismo dovoljno cenili i nadamo se da će ove godine ta greška biti ispravljena“, rekao je Pavlović.\nPo predlogu demokrata Nastasiću može biti dodeljena i nagrada zaslužnog gradjanina.